title: Symbioottinen vapautusarmeija

text: SLA sai laajaa julkisuutta kidnapattuaan 19-vuotiaan miljoonaperijä Patty Hearstin samalla kertaa tämän poikaystävän kanssa Kaliforniassa. SLA yritti Hearstin avulla neuvotella sen vangittujen jäsenten vapauttamisesta. Huomio laajeni kansainväliseksi, kun Hearstista esitettiin viestimissä tallenteita, joissa tämä hyökkäsi vanhempiaan vastaan ja ilmoitti liittyneensä SLA:n jäseneksi. Jälkikäteen Patty Hearst totesi, että häntä oli vankeusaikana käytetty seksuaalisesti hyväksi ja aivopesty.


title: Gustaf Åkerhielm

text: Johan "Gustaf" Nils Samuel Åkerhielm af Margaretelund (24. kesäkuuta 1833 Tukholma – 2. huhtikuuta 1900 Tukholma) oli ruotsalainen poliitikko, vapaaherra, valtiovarainministeri, ulkoasiainministeri ja pääministeri.


title: Gustaf Åkerhielm

text: Gustaf Åkerhielm oli valtioneuvos Gustaf Fredrik Åkerhielmin ja Elisabeth Sophia Ankerin poika. Hän oli alkuvaiheessa Pietarissa ja Kööpenhaminassa diplomaatin tehtävissä, jonka jälkeen hänestä tuli poliitikko. Hänet valittiin ensimmäiseen kamariin, jossa hän toimi vuosina 1876–1893, toisessa kamarissa hän istui vuosina 1894–1895 ja tämän jälkeen taas ensimmäisessä kamarissa 1895–1900.


title: Gustaf Åkerhielm

text: Åkerhielm oli myös valtiovarainministeri 1874–1875. Vuonna 1889 hänet nimitettiin ulkoasiainministeriksi Gillis Bildtin hallitukseen. Lokakuussa hänestä tuli pääministeri. Hänen päätehtäviään olivat puolustus- ja verokysymykset. Toisessa kamarissa hän törmäsi vastustuksiin, mutta pystyi hallitsemaan ensimmäisen kamarin avulla. Vuonna 1891 hän joutui kuitenkin eroamaan koska hän oli sanonut että uuden puolustusvoiman avulla voitaisiin puhua ruotsia Norjan kanssa. Tämän lauseen tulkittiin uhaksi Norjaa vastaan.


title: USS Tuscaloosa (CA-37)

text: USS Tuscaloosa (CA-37) oli Yhdysvaltain laivaston New Orleans -luokan raskas risteilijä.


title: USS Tuscaloosa (CA-37)

text: Alus tilattiin Camdenista New Jerseystä New York Shipbuilding Companyltä ja sen köli laskettiin 3. syyskuuta 1931. Alus laskettiin vesille 15. marraskuuta 1933 kumminaan luutnantti Thomas Lee McCannin puoliso ja se otettiin palvelukseen 17. elokuuta 1934 ensimmäisenä päällikkönään John N. Ferguson.


title: USS Tuscaloosa (CA-37)

text: "USS Tuscaloosa" liitettiin 6. risteilijäviirikköön, ja palveli viirikön mukana aluksi Yhdysvaltain länsirannikolla Tyynenmeren laivastossa. Vuoden 1939 alussa alus siirrettiin itärannikolle, josta se teki keväällä Etelä-Amerikan purjehduksen. Sodan puhjettua Euroopassa alus aloitti puolueettomuuspartioinnin Pohjois-Atlantilla. Se muun muassa suojasi joukkojenkuljetussaattueen Islantiin elokuussa 1941.


title: USS Tuscaloosa (CA-37)

text: Alus oli huhtikuusta 1942 alkaen sijoitettuna Scapa Flow'hun liitettynä Briannian Kotilaivastoon, jonka mukana se suojasi Jäämeren saattueita. Alus palasi syyskuussa Yhdysvaltoihin, jossa se huollettavaksi valmistauduttaessa marraskuiseen Pohjois-Afrikan maihinnousuun.


title: USS Tuscaloosa (CA-37)

text: "USS Tuscaloosan" ollessa läntisen osaston mukana Casablancan edustalla se kohtasi taisteluun pyrkiviä Vichyn Ranskan laivaston aluksia. Se vaurioitti "Fougueuxia" sekä alus vältti sukellusveneiden "Medusen" ja "Antiopen" laukaisemat torpedot. Maihinnoususta vapauduttuaan alus palasi kotimaahan huollettavaksi ennen Pohjois-Afrikkaan matkaavien saattueiden suojaamisen aloittamista.


title: USS Tuscaloosa (CA-37)

text: Alus oli syyskuussa 1943 jälleen Pohjois-Atlantilla suojaten lentotukialus "USS Rangeria" iskettäessä Norjassa oleviin saksalaisten tukikohtiin. Huippuvuorten operaation jälkeen lokakuussa alus jätti Kotilaivaston ja palasi Yhdysvaltoihin.


title: USS Tuscaloosa (CA-37)

text: Alus määrättiin Normandian maihinnousuun kesäkuussa 1944 osaksi Force A:ta, jonka tehtävänä oli Utah Beachin maihinnousualueen tukeminen. Sen viimeiseksi tehtäväksi Euroopan vesillä jäi Etelä-Ranskan maihinnousun tukeminen elokuussa 1944 ennen sen liittämistä Tyynenmeren laivastoon.


title: USS Tuscaloosa (CA-37)

text: "USS Tuscaloosa" liittyi tammikuussa 1945 Ulithissa Yhdysvaltain 3. laivastoon, jonka mukana se osallistui Iwo Jiman tulivalmisteluun helmikuussa. Maaliskuussa alus oli Okinawan edustalla, kunnes se siirrettiin Subic Bayhin Filippiineille Yhdysvaltain 7. laivastoon. Alus palveli sodan lopun Kiinan ja Korean vesillä ennen paluutaan Yhdysvaltoihin. Se saapui 10. tammikuuta 1946 San Franciscoon, jossa se poistettiin palveluksesta 13. helmikuuta.


title: USS Tuscaloosa (CA-37)

text: Alus sijoitettiin reserviin, kunnes se poistettiin 1. maaliskuuta 1959 alusluettelosta. Se myytiin 25. kesäkuuta romutettavaksi Boston Metals Companylle ja alus saapui seuraavan kuukauden aikana Baltimoreen romuttamolle.


title: Operaatio Sportpalast

text: Operaatio Sportpalast oli Saksan laivaston operaatio toisessa maailmansodassa. Operaation tavoitteena oli maaliskuun alussa 1942 Britteinsaarilta Pohjois-Venäjälle matkaavan PQ-12- ja sieltä palaavan QP-8-saattueen kulun estäminen. Suunnitelman runkona oli Norjan rannikolla piilotteleva taistelulaiva "Tirpitz" suojueineen.


title: Operaatio Sportpalast

text: Vara-amiraali Curteisin johtama saattue PQ-12 lähti 1. maaliskuuta 1942 Reykjavikista Islannista Kuolan niemimaalle Murmanskiin suojanaan taisteluristeilijä "HMS Renown", taistelulaiva "HMS Duke of York", risteilijä "HMS Kenya" sekä kuusi hävittäjää. Vastaavasti QP-8 lähti paluumatkalle Murmanskista suurin piirtein samaan aikaan. Saattueiden oli tarkoitus sivuuttaa toisensa Karhusaaren lähellä.


title: Operaatio Sportpalast

text: Saksalaisten tiedustelu havaitsi Venäjälle matkaavan saattueen PQ12 Jan Mayenin saaren lähistöllä. Taistelulaiva "Tirpitz" lähti 6. maaliskuuta 1942 merelle Trondheimista saattajinaan hävittäjät "Z5 Paul Jacobi", "Z14 Friedrich Ihn", "Z7 Hermann Schoemann" ja "Z25". Saksan laivasto-osasto ei päässyt huomaamatta merelle, vaan sukellusveneet "HMS Seawolf" ja "HMS Trident" havaitsivat merellä olleen osaston ilmoittaen siitä Britannian Amiraliteetille.


title: Operaatio Sportpalast

text: Amiraali Toveyn komentamat taistelulaiva "HMS King George V", lentotukialus "HMS Victorious", risteilijä "HMS Berwick" ja kuusi hävittäjää lähtivät 6. maaliskuuta Scapa Flowsta merelle. Osasto saavutti saattueen Jan Mayenin eteläpuolella.


title: Operaatio Sportpalast

text: Liittoutuneiden laivasto ei kuitenkaan löytänyt Norjan meren myrskyssä saksalaisaluksia. Saksan laivaston hävittäjät tavoittivat saattueesta PQ-8 jääneen rahtialus "Izhoran", jonka ne upottivat. Sää selkeytyi 9. maaliskuuta, jolloin "HMS Victoriousilta" lähetettiin kello 06.54 kuusi Fairey Albacorea etsimään Saksan laivaston osastoa. Kaksitoista torpedoin varustettua Albacorea lähetettiin ilmaan kello 07.35.


title: Operaatio Sportpalast

text: Tiedustelukone löysi kello 08.00 saksalaiset ja 40 minuuttia myöhemmin torpedokoneet olivat paikalla. "Tirpitz" purjehti vastatuuleen ja pakotti siten Albacoret hyökkäämään haluamastaan suunnasta. Taistelulaiva avasi tulen kaikilla lähes sadalla ilmatorjuntatykillään, minkä seurauksena yksikään torpedo ei osunut maaliin ja kaksi Albacorea ammuttiin alas.


title: Operaatio Sportpalast

text: "Tirpitz" saattajineen suuntasi takaisin kohti Norjan vuonoja ennen kuin paikalle Britteinsaarilta lähetetyt pommikoneet saapuivat. Alus saapui 9. maaliskuuta Länsivuonoon, josta se jatkoi matkaansa Trondheimiin 12. maaliskuuta.


title: Kabbölen virolaiset

text: Kabbölen virolaiset olivat Kabbölen kylään Pernajassa, nykyisessä Loviisassa, 1900-luvun alussa muuttaneita virolaisia ja heidän jälkeläisiään. Kylässä asuu edelleen viron kielen taitajia. Nuoremmat sukupolvet ovat kuitenkin jo sulautuneet seudun suomenruotsalaiseen valtaväestöön.


title: Kabbölen virolaiset

text: Ensimmäiset virolaiset muuttivat Kuusalusta Kabböleen vuonna 1906. Tällöin kylään siirtyi yhdeksän perhettä joista kaikki ostivat itselleen maatilat. Myöhemmin siirtolaisia tuli lisää ja ensimmäisen maailmansodan lopussa kylässä asui jo 12 virolaisperhettä, eli noin 70–80 henkilöä. Kylässä toimi virolainen laulukuoro ja seura, sekä 300 kirjaa käsittävä vironkielinen kirjasto. Paikallisilla oli tiiviit yhteydet Viroon, mikä teki kylästä yhden pirtun salakuljetuksen keskuksista kieltolain aikaan 1920- ja 1930-luvuilla. Kylälle annettiinkin lempinimi "Kanisterböle" salakuljetuksessa käytettyjen kanistereiden mukaan.


title: Kabbölen virolaiset

text: Virolaisiin suhtauduttiin epäilevästi ja jopa vihamielisesti koska pelättiin sosiaalihuollon kulujen nousua, kommunistisen aatteen tuontia, sekä suomalais-virolaisen asutuksen leviämistä silloin pääosin ruotsinkieliselle alueelle. Viron itsenäistymisen jälkeen jotkut Kabbölen virolaisista säilyttivät Viron kansalaisuuden ja asuivat Kabbölessä asumisluvalla, mutteivät hakeneet Suomen kansalaisuutta. Virolaiset sulautuivat valtaväestöön pikkuhiljaa ruotsinkielisen koulun ja seka-avioliittojen kautta. Ensimmäinen siirtolaissukupolvi oli täysin vironkielinen, mutta jo toinen sukupovi käytti pääasiassa ruotsia, mutta osasi myös viroa. Kolmas sukupolvi on lähes täysin ruotsinkielinen.


title: Kabbölen virolaiset

text: Kabbölen 100-vuotisjuhlallisuuksien yhteydessä vuonna 2006 muistettiin virolaisia siirtolaisia. Mukana oli kymmeniä virolaisten jälkeläisiä.


title: Frustunan kirkko

text: Frustunan kirkko () sijaitsee Frustunan seurakunnassa Strängnäsin hiippakunnassa Ruotsissa.


title: Frustunan kirkko

text:
Kirkko rakennettiin jo 1100-luvulla kivestä, ja sitä uudistettiin 1300- ja 1400-luvulla, jolloin kirkko sai ikkunat, sakastin, ja torni rakennettiin korkeammaksi. Kirkkoa on rakennettu myös 1600-luvulla. Vuonna 1800 purettiin asehuone. Vuonna 1939 kirkon sisustaa uudistettiin.
Kirkon alttarikaappi on rakennettu Antwerpenissä vuonna 1510.


title: Frustunan kirkko

text: Pappila Frönäs sijaitsee kirkon lähellä. Pitäjäntupa on myös lähistöllä.


title: AppleTalk

text:
AppleTalk on Applen tietoliikenneprotokollapino tietokoneiden väliseen lähiverkkoon. Se julkaistiin Macintoshin mukana vuonna 1984 ja poistettiin 2009 Mac OS X v10.6:ssa TCP/IP:n syrjäytettyä sen. Linuxissa on täysi tuki AppleTalkille.
AppleTalkiin kuuluu useita protokollia, jotka sijaitsevat OSI-mallin eri kerroksissa. AppleTalkissa on oma reititysprotokollansa Datagram Delivery Protocol (DDP).


title: Carl Johan Thyselius

text: Carl Johan Thyselius (8. kesäkuuta 1811 Österhaninge, Södermanland – 11. tammikuuta 1891 Tukholma) oli ruotsalainen poliitikko ja virkamies, siviiliministeri ja pääministeri.


title: Carl Johan Thyselius

text: Carl Johan Thyselius on Povel Ramelin isänisä. Itse hän oli piispa Pehr Thyseliusin ja Christina Margareta Bergstenin poika. Uppsalassa hän opiskeli lakia ja aloitti virkamiehen uran. Monessa hallituksessa hän oli ministerinä, ja Arvid Possen eron jälkeen 1883 72-vuotias Thyselius suostui pääministerin hommiin. Hänestä tuli Ruotsin ensimmäinen ei aatelillinen pääministeri.


title: Guerilla Maab

text: Guerilla Maab oli yhdysvaltalainen hip hop -yhtye. Yhtyeeseen kuuluivat Z-Ro, Trae, Dougie D ja T.A.Z. T.A.Z. erosi ryhmästä pian "Rise"-albumin jälkeen. Z-Ro erosi ryhmästä "Resurrection"-levyn jälkeen. Trae ja Dougie D muuttivat yhtyeen nimen Guerilla Maab 3D2:ksi, mutta palasivat pian nimeen Guerilla Maab. Ryhmän lopulliseen hajoamiseen vaikuttivat soolo-urat sekä taloudelliset asiat. Ryhmän tyyliä on verrattu Bone Thugs-n-Harmonyyn.


title: Alban Thomas Buckley Curteis

text: Sir Alban Thomas Buckley Curteis (s. 13. tammikuuta 1887 k. 27. marraskuuta 1961) oli Britannian Kuninkaallisen laivaston amiraali, joka palveli kummassakin maailmansodassa.


title: Alban Thomas Buckley Curteis

text: Alban Curteis astui 15. tammikuuta 1902 laivaston palvelukseen. Hän vastaanotti 30. toukokuuta 1922 ensimmäisen aluksen päällikkyytensä Välimeren laivaston hävittäjä "HMS Verityn", jolla hän palveli tammikuulle 1925 saakka.


title: Alban Thomas Buckley Curteis

text: Hänen muita aluksiaan olivat muun muassa "HMS Despatch" ja "HMS Nelson". Toisen maailmansodan puhjetessa hän oli Devonportin laivastotukikohdan komentajana. Hänet määrättiin 30. toukokuuta 1940 2. Risteilijäviirikön komentajaksi lippulaivanaan "HMS Galatea". Hänet siirrettiin 1941 2. Taistelulaivaviirikön komentajaksi, jolloin hän oli samalla Kotilaivaston varapäällikkönä.


title: Alban Thomas Buckley Curteis

text: Alban Curteis siirrettiin 5. elokuuta 1942 läntisen Atlantin komentajaksi, jolloin hänen sijoituspaikakseen tuli Bermuda. Tässä tehtävässä hän palveli eläkkeelle jäämiseensä saakka vuoden 1944 lopulla. Hänet ylennettiin amiraaliksi 8. toukokuuta 1945.


title: Teampac

text: Oy Teampac Ab on suomalainen pakkausalan sopimusvalmistaja, joka valmistaa ja pakkaa hygienia-, kosmetiikka-, sairaala- ja teknokemian tuotteita. Yrityksen pääasialliset tuoteryhmät ovat kosteuspyyhkeet ja annospussit.


title: Teampac

text: Yritys on perustettu Oy Inpac Ab -nimisenä vuonna 1969 ja se on toiminut perustamisestaan lähtien Liljendalissa. Alkuvuosina yritys toimi Liljendalin vanhassa kansakoulussa, josta se siirtyi nykyiselle paikalleen. Tuotantotilat rakennutti pitkäaikanen perustaja-toimitusjohtaja Ulf Lempinen. Ne valmistuivat nykyiseen muotoonsa 1983.


title: Teampac

text: Inpac oli pitkään osa Paulig-konsernia ja pakkasi etupäässä elintarvikkeita. Samaan konserniin kuului sittemmin muun muassa pyhäntäläinen Maustaja Oy. Nykyinen nimi Teampac valittiin, kun Inpac myytiin toimivalle johdolle vuonna 1990. Toimitusjohtajana jatkoi Wille Grönqvist, joka oli tullut yritykseen Ulf Lempisen seuraajaksi vuonna 1984.


title: Teampac

text: Teampac siirsi elintarvikepakkaamisen vuonna 1999 Oy Novelpack Ab:hen, joka on osa Oy Pack Company Ab:ta, ja on keskittynyt sen jälkeen yksinomaan nykyisiin tuotealueisiinsa. Teampacilla on ollut tytäryhtiöt myös mm. Puolassa ja Virossa.


title: Teampac

text: Teampac Oy:n liikevaihto oli vuonna 2017 noin 9,8 miljoonaa euroa, josta noin 70 prosenttia oli vientiä muihin Pohjoismaihin ja Keski-Eurooppaan. Yritys on Pohjoismaiden suurin kosteuspyyhkeiden ja annospussien sopimusvalmistaja ja pystyy myös toteuttamaan puhdastilatuotantoa.


title: Teampac

text: Teampac on ensimmäinen suomalainen Joutsenmerkin kosmetiikkaluvan saaja.


title: Palmuöljydiesel

text: Palmuöljydieselillä viitataan kokonaan tai pääosin palmuöljyyn pohjautuviin biodieseleihin. Kiinnostus palmuöljydieseliin on kasvanut muun muassa päästövähennystavoitteiden ja palmuöljyn edullisuuden takia, mutta vastaavasti palmuöljydieselin tuotannon on syytetty aiheuttavan laajamittaisia sosiaalisia ja ekologisia ongelmia tehden palmuöljydieselistä kiistellyn polttoaineen. Palmuöljydiesel kattaa suurimman osan maailman biodieselmarkkinoista.


title: Palmuöljydiesel

text: Palmuöljyä saadaan Länsi-Afrikasta peräisin olevan öljypalmun hedelmistä ja siemenistä. Tästä kasviöljystä palmuöljydieseliä valmistetaan samoilla tekniikoilla kuin muitakin biodieseleitä, esimerkiksi transesteröimällä kasviöljyä alkoholilla ja katalyytilla tai hydrauksella.


title: Palmuöljydiesel

text: Suomalainen Neste jalostaa palmuöljydieseliä hydraukseen perustuvalla patentoimallaan NExBTL (Neste Biomass to Liquid) -teknologialla. NExBTL on parafiinista seosta, jota voidaan valmistaa kaikentyyppisistä eloperäisistä biomassoista. Nesteen Neste Green -diesel sisältää vähintään 10 prosenttia NExBTL-palmuöljydieseliä sekoitettuna fossiiliseen dieseliin. Koekäytössä oleva Neste Green 100 -diesel taas on täysin uusiutuviin raaka-aineisiin pohjautuvaa dieseliä.


title: Palmuöljydiesel

text: Neste Oil aloitti palmuöljydieselin tuotannon vuonna 2007 170 000 tonnin vuosikapasiteetilla Porvoon jalostamolla. Vuoden 2009 lopulla Nesteellä valmistui Porvooseen toinen samankokoinen laitos. Neste Oil rakentaa Singaporeen palmuöljydieseliä valmistavan laitoksen, jonka tuotantokyky on 800 000 t/v. Sen investointikustannukset arvioidaan 550 miljoonaksi euroksi. Toinen vastaavankokoinen laitos nousee Rotterdamiin 670 miljoonalla eurolla.


title: Palmuöljydiesel

text: IEAn mukaan palmuöljydiesel on noussut maailman yleisimmäksi biodieseliksi. Palmuöljydieselin kysyntää ovat nostaneet fossiilisten polttoaineiden nouseva hinta, huoli ilmastonmuutoksesta sekä EU:n biopolttoainetavoitteet. Isossa-Britanniassa vuonna 2009 kaksitoista öljy-yritystä sekoitti palmuöljydieseliä fossiilisen dieselin sekaan.


title: Palmuöljydiesel

text: Palmuöljy on maailmankaupassa merkittävin kasvirasva. Sen tuotannosta on 90 prosenttia Malesiassa ja Indonesiassa. Kummassakin maassa kaadetaan sademetsää ja viedään alkuperäiskansojen maita palmuöljyviljelmien tieltä. Työntekijöiden oikeudet on rajalliset. Torjunta-aineet ovat ympäristölle haitallisia. Laitokset saastuttavat vettä. Öljyviljelmät aiheuttivat 90 prosenttia Malesian metsäkadoista 1985–2000. Kansainvälisten ympäristöjärjestöjen mukaan tuhotut sademetsät sitoisivat enemmän hiiltä kuin biodieselin käytön etu on. Suomalainen Neste Oil on luvannut solmia sopimuksia kestävän palmuöljyntuottajien kanssa.


title: Palmuöljydiesel

text:
European Union of Ethanol Producers (UEPA) mielestä on tärkeää saada kansainväliset säädökset, joissa huomioidaan ulkoiset ympäristöön kohdistuvat vaikutukset. Heidän mielestään vastuullinen ympäristötoiminta on varmistettava EU:n ulkopuolella raaka-aineiden tuotannossa ja varmistettava etteivät massiiviset viljelmät tuhoa alkuperäistä metsää tai luontoa, kuten Etelä-Amerikassa. Euroopan maatalous ja biopolttoaineteollisuus pelkäävät, että perinteinen öljyteollisuus lisää tuotantoa halvimmissa maissa ympäristönäkökohtia huomioimatta. He uskovat, että Eurooppa voi saavuttaa omalla tuotannollaan 10 % tavoitteen, mutta pelkäävät valvomattoman ulkomaisen tuonnin ja tuotantomaiden salaisten tukien rajoittavan eurooppalaista tuotantoa. Heidän mielestään biopolttoaineiden kehitys on mielekästä vain, jos se ei vaikuta negatiivisesti ympäristöön ja ravintokasveihin.
Greenpeace kampanjoi Neste Oilin palmuöljystä valmistettua biodieseliä vastaan syksyllä 2007. Rainbow Warrior pysäytti 30 000 tonnin palmuöljykuljetuksen lähdön Indonesiasta. 10 000 tonnin kuljetus Porvoon jalostamolle oli mielenosoituksen kohteena. Greenpeacen mukaan Neste Oil on ensimmäinen yritys, joka valmistaa biodieseliä palmuöljystä. Neste Oil on Suomen suurin palmuöljyn käyttäjä ja sen kasvusuunnitelmat ovat valtavat. Neste Oil ostaa palmuöljyn maailman suurimmalta palmuöljyntuottajalta IOI:lta, joka laajentaa toimintaansa Indonesiassa. Greenpeace väittää, että palmuöljydieselin runsas käyttö tuhoaa sademetsiä ja lisää ilmastopäästöjä vastoin alkuperäistä päämäärää. Toisaalta Neste on liittynyt Kestävän palmuöljyn yhdistykseen (RSPO), jonka tarkoituksena on varmistaa, ettei sademetsää kaadeta palmuöljyn kysynnän takia. Ainoastaan jo raivattuja alueita saa käyttää. Nesteen käyttämän palmuöljyn alkuperä tiedetään plantaasin tarkkuudella.


title: Palmuöljydiesel

text: Keskusteltuaan asiantuntijoiden, asiakkaiden ja Greenpeacen kanssa ruotsalainen huoltoasemaketju OKQ8 perui Neste Oilin palmuöljypohjaisen biodieselin tuonnin markkinoille vuonna 2007. Yhtiön mukaan palmuöljyn tuotanto on liian suuri riski Indonesian sademetsille.


title: Palmuöljydiesel

text: 7. toukokuuta 2008 kymmenen Greenpeacen aktivistia vastusti biodieselin myyntiä lukitsemalla Eläintarhan Nesteen biodieseltankkien pumput lukoilla niin, ettei tankkauspistooleja voinut käyttää.


title: Haavoitettu jättiläinen

text: Haavoitettu Jättiläinen: Yhdysvallat syyskuun 2001 jälkeen on suomalaisen Arizonan yliopiston nykyisen professorin Keijo Korhosen kirjoittama kirja, joka käsittelee Yhdysvaltoja Syyskuun 11. päivän iskujen jälkeen. Kirjan julkaistiin kirjakustantamo Otava vuonna 2002. Se käsittelee Syyskuun 11. lisäksi mm. yhdysvaltain koulutusjärjestelmää ja maan entisestä presidenttiä George W. Bushia ja syyskuun 11. tapahtumien merkitystä tämän presidenttikauteen.


title: David Moss

text: David Moss (s. 28. joulukuuta 1981 Livonia, Michigan, Yhdysvallat) on yhdysvaltalainen jääkiekkoilija, joka pelaa NLA-joukkue EHC Bielissä. Rightin puolelta pelaava isokokoinen laitahyökkääjä tunnetaan likaisen työn tekijänä kolmos-nelosketjussa.


title: David Moss

text: Moss pelasi ennen varaustaan kaudella 2000–01 USHL-joukkue Cedar Rapids RoughRidersin riveissä. Calgary Flames varasi hänet seitsemännellä kierroksella numerolla 220 kesällä . Moss kävi vuodet 2001–2005 Michiganin yliopistoa. Hän voitti CCHA:n mestaruuden vuosina 2002, 2003 ja 2005.


title: David Moss

text: Kaudeksi 2005–06 Moss siirtyi Flamesin organisaatioon ja aloitti AHL-joukkue Omaha Ak-Sar-Ben Knightsissä. Hän debytoi NHL:ssä seuraavalla kaudella 2006–2007 ja teki 41 ottelussa tehot 10+8=18. Moss murtautui NHL:ään kaudella 2008–2009, jolloin hän teki 81 ottelussa tehot 20+19=39. Tehot olivat Mossille yhden kauden henkilökohtainen piste-ennätys NHL:ssä. Hän teki 4. maaliskuuta 2009 uransa ensimmäisen hattutempun, kun Flames voitti Ottawa Senatorsin lukemin 6–3. Moss pelasi Flamesissa kauteen 2011–2012, joka oli hänelle vaikea loukkaantumisten takia. Hän pystyi pelaamaan kauden aikana vain 32 ottelua. Kauden jälkeen Moss teki kaksivuotisen sopimuksen Phoenix Coyotesin kanssa.


title: David Moss

text: Moss on pelannut vuosien 2010 sekä 2013 MM-kilpailuissa.


title: David Moss

text: Moss avioitui Melanie Leagan kanssa 28. kesäkuuta 2008 kotikaupungissaan Livoniassa. Toronto Maple Leafsin hyökkääjä Phil Kessel sekä New York Islandersin varaama Blake Kessel ovat Mossin serkkuja.


title: Tuire Santamäki-Vuori

text: Tuire Inkeri Santamäki-Vuori (s. 26. joulukuuta 1952 Hyvinkää) on suomalainen kauppatieteiden tohtori. Hän aloitti Terveyden ja hyvinvointilaitoksen (THL) hyvinvointiosaston johtajana marraskuussa 2015. Aiemmin Santamäki-Vuori toimi valtiosihteerinä työ- ja elinkeinoministeriössä (2014–2015) ja valtiovarainministeriössä (2011–2014). Vuosina 1999–2011 hän oli Julkisten ja hyvinvointialojen liiton (JHL) puheenjohtaja ja 1991–1999 tutkimusjohtaja Palkansaajien tutkimuslaitoksessa.


title: Tuire Santamäki-Vuori

text: Santamäki-Vuori valmistui ylioppilaaksi Hyvinkään yhteiskoulusta vuonna 1971. Hän jatkoi opintojaan Helsingin kauppakorkeakoulussa, josta hän valmistui vuonna 1974 ekonomiksi ja myöhemmin vuonna 1986 kauppatieteiden tohtoriksi. Vuonna 1991 hänet nimettiin taloustieteen dosentiksi Helsingin yliopistoon.


title: Tuire Santamäki-Vuori

text: Vuosina 1979–1986 Santamäki-Vuori työskenteli tutkimus- ja opetustehtävissä Helsingin kauppakorkeakoulussa, Helsingin yliopistossa ja Suomen Akatemiassa. Vuonna 1986 hän siirtyi tutkijaksi Palkansaajien tutkimuslaitokseen, missä hän toimi vuoteen 1999 asti, jolloin hänet valittiin Kunta-alan ammattiliitto KTV:n toiseksi puheenjohtajaksi. Vuosina 2001–2005 hän toimi KTV:n puheenjohtajana. Vuonna 2006 KTV, Valtion ja erityispalvelujen ammattiliitto (VAL) sekä Valtion yhteisjärjestö (VTY) yhdistyivät Julkisten ja hyvinvointialojen liitoksi ja Santamäki-Vuori valittiin uuden ammattiliiton ensimmäiseksi puheenjohtajaksi. Hän toimi JHL:n puheenjohtajana vuoteen 2011 saakka. Hän on toiminut myös SAK:n valtuuston puheenjohtajana sekä työvaliokunnan jäsenenä.


title: Tuire Santamäki-Vuori

text: 1. syyskuuta 2011 Santamäki-Vuori aloitti valtiovarainministeri Jutta Urpilaisen määräaikaisena valtiosihteerinä. Toukokuussa 2014 Antti Rinteen noustua SDP:n johtoon ja valtiovarainministeriksi Santamäki-Vuori siirtyi Lauri Ihalaisen valtiosihteeriksi työ- ja elinkeinoministeriöön.


title: Tuire Santamäki-Vuori

text: Santamäki-Vuori on naimisissa ja hänellä on kaksi lasta.


title: Sanssi

text: Sanssi-kortti on palkkatukeen pohjautuva työllistymisseteli, jonka tarkoituksena on vauhdittaa nuorten vastavalmistuneiden työllistymistä.


title: Sanssi

text: Alle 25-vuotiaat vastavalmistuneet voivat saada Sanssi-kortin käyttöönsä yhden päivän työttömyysjakson jälkeen. 25–29-vuotiailta Sanssi-kortti edellyttää kuuden kuukauden työttömyysjaksoa, jos aikomuksena on työllistyä yrityksiin määräaikaisesti. Yritysten vakituisiin työsuhteisiin ja julkiselle sektorille, yhdistyksiin ja säätiöihin työllistyttäessä kuuden kuukauden työttömyysjaksoa ei edellytetä. Valtion virastoihin ja laitoksiin palkkatukea ei voida myöntää.


title: Sanssi

text: Kortin käytöstä sovitaan työnhakijan kanssa työ- ja elinkeinotoimistossa henkilökohtaista työllistämissuunnitelmaa tehtäessä. Nuorelle myönnetty Sanssi-kortti on työnantajalle työnhaun yhteydessä esitettävä todiste siitä, että nuoren kanssa on sovittu palkkatuen käytöstä ja että palkkatuki myönnetään, jos työnantajaan liittyvät myöntämisedellytykset täyttyvät.


title: Sanssi

text: Palkkatuki on enimmillään 1400 euron kuukausittainen tuki työnantajalle, joka palkkaa vastavalmistuneen nuoren kokoaikaiseen työhön. Tukea voi saada enintään 12 kk ajan. Työsuhde voi olla joko toistaiseksi voimassa oleva tai määräaikainen. Oppisopimuskoulutuksessa palkkatukea voi saada koko koulutuksen ajan.


title: Sanssi

text: Sanssi-kortti on kohdennettu erityisesti nuorille, vastavalmistuneille työttömille työnhakijoille. Sanssi-kortin yhteydessä vastavalmistuneella tarkoitetaan lähtökohtaisesti alle 30-vuotiasta ammattiin valmistunutta nuorta, joka ei ole vielä valmistumisensa jälkeen saanut työpaikkaa. Vastavalmistunut voi olla myös nuori, jonka valmistumisesta on kulunut pidempi aika eikä työpaikkaa ole vielä löytynyt. Myös peruskoulun ja lukion suorittaneet nuoret ovat vastavalmistuneita, mutta heidät ohjataan ensisijaisesti koulutukseen.


title: Sanssi

text: Sanssi-korttia ei voi saada alle 17-vuotias, koska alle 17-vuotias ei voi rekisteröityä työttömäksi työnhakijaksi TE-toimistoon.


title: Sanssi

text: Palkkatukea voidaan myöntää kunnalle, kuntayhtymälle, yhteisölle sekä muulle työnantajalle.


title: Sanssi

text: Palkkatukea ei voida myöntää, jos


title: Sanssi

text:
1. työnantaja on hakemuksen jättämistä edeltäneiden 12 kuukauden aikana tuotannollisista tai taloudellisista syistä irtisanonut tai lomauttanut työntekijöitä samoista tai samanlaisista tehtävistä taikka lyhentänyt heidän työaikaansa;
2. tukeen perustuva työhön ottaminen aiheuttaisi työnantajan palveluksessa olevien muiden työntekijöiden irtisanomisen tai lomauttamisen taikka heidän työolosuhteidensa tai etuuksiensa huonontumisen;
3. tuen kohteena olevan työpaikan arvioidaan täyttyvän ilman tukeakin;
4. työnantaja saa tuella palkattavan henkilön palkkaamiseen tai työllistämisen edistämiseen samalta ajalta muuta valtion tukea;
5. työsuhde, jota varten tuki on tarkoitettu, on alkanut ennen kuin tuen myöntämisestä on tehty päätös.


title: Sanssi

text: Palkkatuen myöntämisen edellytyksenä on, että työnantaja sitoutuu maksamaan kyseiseen työsuhteeseen sovellettavan työehtosopimuksen mukaisen palkan tai, jollei sovellettavaa työehtosopimusta ole, tavanomaisen ja kohtuullisen palkan kyseisestä työstä.


title: Sanssi

text: Julkisesta työvoimapalvelusta annetun lain 7 luvun 3 §:ssä säänneltyjä edellytyksiä myöntää yritykselle palkkatukea määräaikaiseen työsuhteeseen on väliaikaisesti muutettu. Määräaikaisen lakimuutoksen tarkoituksena on helpottaa nuorten sijoittumista yrityksiin. Vuonna 2010 alle 25-vuotiaan osalta palkkatuki voidaan myöntää yritykselle määräaikaisen työsopimuksen perusteella ilman työttömyyden vähimmäiskestoa. Muutos tulee voimaan 10.5.2010. Vuonna 2011 palkkatukea voidaan myöntää yritykselle määräaikaisen työsopimuksen perusteella kolmen kuukauden yhtäjaksoisen työttömyyden jälkeen. Muutos tulee voimaan 1.1.2011. Voimassa olevaa kuuden kuukauden työttömyysedellytystä sovelletaan 25–29-vuotiaisiin nuoriin.


title: Sanssi

text: Aktiivinen työvoimapolitiikka


title: Sanssi

text: Työllistäminen


Sanssi


title: Etäluettava sähkömittari

text: Etäluettava sähkömittari (myös älymittari) on digitaalinen sähkömittari, jonka avulla kaikki tieto sähkönkulutuksesta ja jännitetasoista välittyy digitaalisesti sähkönkäyttöpaikan ja sähköverkkoyhtiön välillä. Älymittarit korvaavat mekaaniset kilowattituntimittarit, jotka luettiin paikallisesti vuosittain. Etäluettavat sähkömittarit ovat osa älykästä sähköverkkoa.


title: Etäluettava sähkömittari

text: Etäluettavan sähkömittarin avulla sähköyhtiö voi tuoda asiakkailleen uusia palveluita, auttaa energian säästämisessä sekä tehostaa asiakaspalvelua. Mittarin avulla on mahdollista seurata energiankulutusta jopa tunneittain, joten sen avulla myös on aikaisempaa helpompi hallita omaa sähkönkäyttöään. Laskutus perustuu toteutuneeseen sähkönkäytöön, eikä aikaisemmin totuttuun arviolaskutukseen.


title: Etäluettava sähkömittari

text: Lisäksi sähköyhtiö saa tietoa verkon kunnosta, sekä pystyy seuraamaan ja ohjaamaan älykästä sähköverkkoa.


title: Etäluettava sähkömittari

text: Etäluettava sähkömittari voi olla yhdistettynä aurinkopaneeliin.


title: Etäluettava sähkömittari

text: Suomessa astui 1.3.2009 voimaan Valtioneuvoston asetus sähköntoimitusten selvityksestä ja mittauksesta. Suomessa vähintään 80% verkkoyhtiöiden asiakkaista tulee olla tuntimittauksen ja etäluennan piirissä vuoden 2013 loppuun mennessä. Lisäksi se asettaa tiettyjä vaatimuksia mittausjärjestelmälle, joista tärkeimpiä ovat.Etäluettavien mittareiden asennukset kotitalouksiin aloitettiin kuitenkin jo vuonna 2006 ja voimakkaasti niihin investoitiin 2008–2013, jolloin vaihtourakka saatiin päätökseen ja mittareita oli otettu käyttöön kolme miljoonaa kappaletta. Mittareiden uusimiseen käytettiin noin 800 miljoonaa euroa. Etäluettavat mittarit tulivat ensimmäisinä käyttöön Suomen lisäksi vain Italiassa ja Ruotsissa. Etäluettavat mittarit ovat kuitenkin uutta tekniikkaa, ja niiden käyttöikä vain 15 vuotta, joten vanhempia mittareita on alettava välittömästi uusia.


title: Etäluettava sähkömittari

text: Etäluettava sähkömittari mittaa käyttöpaikan kulutusta sekä jännitetasoja ja tallentaa ne muistiinsa tuntisarjoina. Mittaustiedot siirretään yleensä keskittimelle, joka sijaitsee jakelumuuntamolla tai kerrostalon kellarissa, josta mittaustiedot on sähköyhtiön luettavissa. Tiedot siirretään keskittimelle yleensä PLC-tekniikalla, joskus käytetään myös langatonta Mesh-verkkoa tai sarjaväylätekniikoita. Tietojen luennan hoitaa sähköyhtiö etänä matkapuhelinverkon välityksellä ja tiedot tallennetaan mittaustietokantaan. Mittarin tietojen tulee säilyä sähkökatkosten aikana ja mittaustiedot tulee toimittaa asiakkaalle seuraavan vuorokauden kuluessa. Haja-asutusalueilla tieto saatetaan siirtää matkapuhelinverkolla suoraan mittarilta mittaustietokantaan.


title: Etäluettava sähkömittari

text: Mittareiden käyttöönotossa tulee usein esiin yksityisyyden suoja. Etäluennan myötä asiakkaiden kulutustietoja siirretään useita väyliä pitkin, sekä tallennetaan useille palvelimille. Sähköyhtiöllä on kuitenkin vastuu siitä, etteivät tiedot pääse asiattomiin käsiin. Esimerkkinä asiaton osapuoli voisi käyttää tietoa seuraamaan asiakkaan vuorokausirytmiä ja tehdä arvauksia milloin huoneistossa ollaan paikalla.


title: Etäluettava sähkömittari

text: Mittarit tulee myös olla etänä hallittavia ja päivitettävissä, tällöin myös hyökkääjällä on mahdollisuus päästä mittareihin käsiksi. Tietoturvapäivityksillä voidaan uhkaa kuitenkin vähentää ja viestien hyvä suojaaminen molempiin suuntiin vähentää riskiä.


title: Etäluettava sähkömittari

text: Tietoa kuitenkin salataan ja suojataan erilaisilla menetelmillä. Sähköyhtiöt edelleyttää henkilöstöä ja yhteystyökumppaneita tietojen salassapitoon. Verkossa lähetettävät viestit salataan molempiin suuntiin erilaisin menetelmin mittarista riippuen. Tietokannat joihin tieto kerätään, suojataan palomuureilla ja muilla keinoilla. Kulutustietojen seuranta verkkopalvelussa on mahdollista vain kirjautumalla käyttäjätunnuksien avulla, joiden luominen vaatii voimassa olevan sähkösopimuksen.


title: Etäluettava sähkömittari

text: Suurin osa terveyshuolista liittyvät mittareiden aiheuttamaan säteilyyn, tieteellistä näyttöä terveyshaitoista ei kuitenkaan ole. Sähkömagneettista säteilyä kuitenkin syntyy mittarin lähettäessä tietoa langattomasti sähköyhtiölle. Tieto lähetetään yleensä langattomasti vasta keskittimeltä sähköyhtiölle, joka sijaitsee yleensä kerrostalon kellarissa tai jakelumuuntamolla, joten säteilyä ei synny asunnon välittömässä läheisyydessä. Lisäksi mittarit säteilevät vain tietoa lähettäessään, joka on muutamia sekunteja kerrallaan ja yleensä kerran tunnissa tai päivässä. Tämä on verrattavissa tilanteeseen, jossa tekstiviesti lähetetään matkapuhelimella muutaman kerran päivässä, joten etäluettavan sähkömittarin säteilystä ei tarvitse olla huolissaan.


title: Punaryhäkäs

text: Punaryhäkäs ("Cystodermella cinnabarina") on havu- ja lehtimetsissä kasvava sieni. Sen itiöemä on pieni helttasieni, jossa on helposti erottuva punertava lakki. Ennen vuotta 2002 se kuului "Cystoderma"-sukuun "Cystoderma cinnabarinum"-nimisenä. Nimeä käytetään vieläkin joissain yhteyksissä. Toinen usein käytetty nimi on "Cystoderma terreyi".


title: Punaryhäkäs

text: Laji kuvattiin ensi kerran saksalaisen kasvitieteilijä Johannes Baptista von Albertinin ja yhdysvaltalaisen Lewis David von Schweinitzin teoksessa "Agaricus granulosus var. cinnabarinus". Laji on tunnettu myös nimillä "Agaricus terreyi" (Berk. ja Broome, 1870), "Armillaria cinnabarina" (Kauffman, 1922), "Lepiota cinnabarina" (Karsten, 1914) sekä "Cystoderma terreyi" (Harmaja, 1978).


title: Punaryhäkäs

text: Lakki on puoliympyrän, joka muuttuu kuperaksi, muotoinen ja sen halkaisija on enintään 8 cm. Lakin pinta on sinooperin, tiilenpunaisen tai ruosteen värinen. Pinnalla on myös hienoja rakeita. Malto on valkoista, miedon makuista ja melkein hajutonta. Heltat ovat kermanvalkoisia ja niitä on tiheästi. Jalka voi olla jopa 6 cm pitkä ja halkaisijaltaan 1,5 cm ja rakenteeltaan sipulimainen ja ontto.


title: Punaryhäkäs

text: Punaryhäkästä löytää kesällä ja syksyllä yksittäisinä tai ryppäinä havu- ja lehtimetsistä useimmiten sammalten ja ruohon keskeltä. Se on hajottajasieni. Lajia on havaittu Kreikassa ja Turkissa männyn, tammen, kuusen sekä kastanjan lähettyviltä. Punaryhäkäs on levinnyt Aasiaan, Eurooppaan, Afrikkaan ja Pohjois-Amerikkaan, vaikka se on monin paikoin harvinainen. Kansainvälinen luonnonsuojeluliitto on antanut sille statuksen "silmälläpidettävä laji".


title: Punaryhäkäs

text: Punaryhäkäs on kuvattu syömäkelvottomana, mutta harmittomana. Sitä kuitenkin syödään joillakin alueilla, kuten Hongkongissa.


title: James Gleick

text: James Gleick (s. 1. elokuuta 1954 New York) on yhdysvaltalainen tietokirjailija, joka aloitti kirjoittajan uransa The New York Timesin tiedetoimittajana. Gleickin läpimurtoteos "Kaaos" vuodelta 1987 on käännetty kymmenille kielille, ja hänelle on myönnetty useita kirjallisuuspalkintoja.


title: Kaarina Goldberg

text: Kaarina Goldberg (s. 28. tammikuuta 1956) on Itävallassa asuva suomalainen kirjailija ja sarjakuvapiirtäjä. Hänen piirtämäänsä "Senni ja Safira" -sarjakuvaa on julkaistu "Eläkeläinen"-lehdessä.


title: Dark Cloud

text:
Dark Cloud () on Level-5:n kehittämä ja Sony Computer Entertainmentin julkaisema toimintaroolipeli.
Peli on julkaistu vuonna PlayStation 2:lle. Pelissä on roolipeliominaisuuksien lisäksi kaupunginrakennuspelin elementtejä. Pelille julkaistiin jatko-osa "Dark Cloud 2" (myös nimellä "Dark Chronicle") kaksi vuotta myöhemmin. Japanissa pelin musiikeista on julkaistu ääniraita.


title: Dark Cloud

text: Peli kertoo nuoresta Toan pojasta, joka saa suuren tehtävän. Hänen kotikyläänsä hyökkää Dark Genie aiheuttaen tuhoa. Toan menettää tajuntansa ja herätessään hänen eteen ilmestyy Keijukuningas Fairyking, joka kertoo kohtalostaan. Toan siirtyy kotikyläänsä Noruneen, joka on autioitunut ja kadonnut taloista. Toanin on palautettava kylä ennalleen. Hänen tehtävä on taistella tiensä syvemmälle luolastoa, ja samalla kerätä Atloja, jotka ovat paloja Norunen kylästä. Uusia aseita ja tarvikkeita löytyy matkanvarrelta, sekä muita henkilöitä liittyy sankarin seuraan.


title: Dark Cloud

text: Pelissä käytetään kaiken kaikkiaan kuudenlaisia erilaisia aseita, kullakin hahmolla on omat asevahvuutensa. Muun muassa tarinan protagonisti, Toan käyttää miekkoja, selviytyäkseen. Muilla hahmoilla esiintyviä aseita ovat: ritsat, nuijat/kirveet, rannerenkaat/rannekkeet, keihäät, sekä pyssyt.


title: Dark Cloud

text: Pelin pelaamisessa pääpaino kohdistuu myös aseiden kehittämiseen. Aseiden statseja, elementtejä ja attribuutteja voidaan kasvattaa. Tarpeeksi tiettyjä statseja saatuaan, voidaan ase muuttaa uuteen muotoonsa "Build Up" toiminnolla.


title: Skotlannin jääkiekkomaajoukkue

text: Skotlannin jääkiekkomaajoukkue pelasi ensimmäisen maaottelunsa Englantia vastaan 26.3.1909 häviten 1–11. Seuraavana vuonna Skotlanti voitti vastaavan ottelun 6–1.


title: Skotlannin jääkiekkomaajoukkue

text: Skotlanti on pelannut maaotteluja lähinnä Englannin kanssa, mutta vuonna 1948 Jean Potin -turnauksessa Ranskassa se onnistui voittamaan Kanadan 2–1 ja Tšekkoslovakian 6–1, nämä eivät tosin olleet mukana turnauksessa maajoukkueillaan. Joukkue on onnistunut voittamaan myös Espanjan ja Belgian 1978–79. Viimeinen kirjattu maaottelu on vuodelta 1993, jolloin Englanti kaatui 5–4.


title: Marcia Rodd

text: Marcia Rodd (s. 8. heinäkuuta 1940) on yhdysvaltalainen näyttelijä.


title: Marcia Rodd

text: Rodd syntyi Lyonsissa Kansasissa. Hänen vanhempansa olivat Rosetta (o.s. Thran) ja Charles C. Rodd. Hän opiskeli draamaa Northwestern-yliopistossa. 1950-luvulla hän muutti New York Cityyn ja alkoi esiintyä lavoilla. 1960-luvun Rodd vietti esiintymällä Broadway-teatterissa sellaisissa esityksissä, kuin Neil Simonin näytelmässä "The Last of the Red Hot Lovers". Vuonna 1971 hän esiintyi draamaelokuvassa "Rakasta minua, rakasta minua" ("T.R. Baskin") Candice Bergenin kanssa, sekä "Little Murders" -elokuvassa vastanäyttelijänään Elliott Gould.


title: Marcia Rodd

text: 1970-luvun aikana Rodd esiintyi muutamissa elokuvissa sekä televisiota varten tehdyissä tuotannoissa ja jatkoi myös esiintymistä televisio-ohjelmissa. Hän esiintyi esimerkiksi sarjassa "M*A*S*H" kapteeni Lorraine Andersonina, joka oli majuri Margaret Houlihanin (Loretta Swit) aiempi luokkatoveri.


title: Marcia Rodd

text: Roddin viimeisin rooli on vuoden 2003 esiintyminen yhdessä sarjan "Ilman johtolankaa" jaksossa.


title: Täyteinen

text: Täyteinen on haulikossa käytettävä luoti, jota käytetään yleensä pienten hirvieläinten, kuten valkohäntäpeuran, metsäpeuran tai metsäkauriin, metsästykseen. Täyteistä käytetään usein lähellä asutusta sen kimmokevaaran vähäisyyden takia.


title: Täyteinen

text: Täyteisiä patruunoita on erilaisia, esimerkiksi Brenneke ja Sabot. Täyteisiä patruunoita voidaan ampua sekä sileällä että rihlatulla piipulla.


title: Tessinin Alpit

text: Tessinin Alpit on Lepontinen Alppien osa Sveitsin Ticinon eli Tessinin kantonissa. Sen korkein huippu on Monte Basòdino. Tärkeimmät laaksot ovat Levantina, Valle Verzasca, Valle Maggia ja Val di Blenio. Alueen ilmasto on erityinen yhdistelmä vuoristoilmastoa ja välimerenilmastoa, palmujen ja lumihuippuisten vuorten yhdistelmää on kuvailtu hätkähdyttäväksi. Matalammilla huipuilla on vuoristomajoja ja niiden rinteillä ja laaksoissa kulkee monia vaellusreittejä.


title: Agent

text: Agent on Rockstar Northin kehityksessä oleva toimintapeli. Peli sijoittuu myöhäiselle 1970-luvulle kylmään sotaan, jossa pelaaja johdetaan Rockstar Gamesin mukaan ”vakoilun ja salamurhaamisen maailmaan”.


title: Agent

text: Pelin piti ilmestyä alun perin yksinoikeudella PlayStation 3:lle vuoden 2010 aikana Sony tiedotti projektista ensi kertaa heinäkuussa 2007, mutta tarkempia tietoja saatiin vasta E3 2009 -messujen tiedotustilaisuudessa.


title: Agent

text: Vuonna 2012 Rockstar vahvisti, että pelin kehitys jatkuu, mutta ei kertonut julkaisupäivää. Samaan aikaan alettiin spekuloida, että peliä saatetaan säästää PlayStation 4:lle.


title: Premier League Snooker

text: Premier League Snooker (lyhemmin Premier League) on perinteinen snookerin ammattilaisten kutsuturnaus, johon ottavat osaa vuosittain lajin huippupelaajat. Turnaus ei kuulu lajin viralliselle pääkiertueelle "Main Tourille", mutta on järjestetty jo vuodesta 1987 asti, jolloin kuusikertainen maailmanmestari Steve Davis kruunattiin tämän turnauksen ensimmäiseksi voittajaksi . Turnaus on siitä erikoinen, että pelaajalla on 25 sekuntia aikaa suorittaa kukin lyönti, joten turnaus suosii nopeatempoisia pelaajia . Vuonna 2011 lyöntiaika lyhennettiin 20 sekuntiin ja katkaisueriin otettiin käyttöön snookerin shootout-säännöt.


title: Premier League Snooker

text: Turnauksen sponsoreina ovat vuosien varrella toimineet "Rothmans", "Matchroom", "Stormseat", "Trusthouse Forte", "Lowen European", "Doc. Marten's", "Riley", "Altodigital.com", "Sportingbet.com", "Daily Star", "Hasseroder", "Betfair", "Betfred", "Partybets.com", "PartyPoker.com" sekä "PartyCasino.com" .


title: Premier League Snooker

text: Championship League Snooker (lyhemmin Championship League) on keväisin järjestettävä "Premier League"-turnausta alempi karsintaturnaussarja, jonka voittaja lunastaa paikan pääsarjassa aina seuraavana syksynä . Pelaajat jaetaan seitsemän pelaajan ryhmiin, joiden voittajat taistelevat paikasta pääsarjassa .


title: Premier League Snooker

text: Turnauksen ylivoimaisesti menestynein pelaaja on Ronnie O'Sullivan, joka on voittanut turnauksen jo kymmenen kertaa ja vuosina 2005-2008 peräti viidesti peräkkäin. Vuonna 2005 turnaus järjestettin sekä keväällä että syksyllä. Muita menestyjiä ovat Stephen Hendry ja Steve Davis. O'Sullivan, Hendry ja Davis ovat voittaneet 27 järjestetystä turnauksesta 20.


title: Aldwych-teatteri

text: Aldwych-teatteri on teatteri, joka sijaitsee Aldwychissa Westminsterin kaupunginosassa Lontoon keskustassa. Teatteri luokiteltiin suojelukohteeksi 20. heinäkuuta 1971. Teatterissa on 1 200 istumapaikkaa.


title: Aldwych-teatteri

text: Teatteri rakennettiin silloisen (nykyään Novello-teatteriksi kutsutun) Waldorf-teatterin pariksi. Ne molemmat suunnitteli W. G. R. Sprague. Teatterin rahoitti Seymour Hicks, joka sai tukea Charles Frohmanilta, ja sen rakensi Balhamin Walter Wallis. Alkuperäiset koristukset olivat gregoriaanista tyyliä.


title: Aldwych-teatteri

text: Aldwych-teatteri avattiin 23. joulukuuta 1905, ja sen avajaisnäytelmä oli "Blue Bell", joka on uusi versio Hicksin pantomiimista "Bluebell in Fairyland". Vuonna 1906 teatterissa esitettiin Hicksin "The Beauty of Bath" ja vuonna 1907 "The Gay Gordons".


title: Aldwych-teatteri

text: Helmikuussa 1913 Serge Diaghilev ja Vaslav Nijinsky käyttivät teatteria omiin tarkoituksiinsa, esitykseensä "Le Sacre du Printemps" ennen kuin sitä alettiin esittää enemmän Pariisissa samana vuonna. Vuonna 1920 Basil Rathbone esitti majuri Whartonia näytelmässä "The Unknown". Vuosina 1925–1933 teatterista tuli Ben Traversin farssien koti, ja ne jopa tunnettiin paremmin nimellä "The Aldwych Farces" ('Aldwychin farssit').


title: Aldwych-teatteri

text: 1930-luvun puolivälistä suunnilleen vuoteen 1960 teatterin omisti Abrahamsin perhe.


title: Aldwych-teatteri

text: Vuoteen 2000 asti teatteri on isännöinyt monia näytelmiä, komedioita sekä musikaaleja. Andrew Lloyd Webberin musikaalia "Whistle Down the Wind" esitettiin vuoteen 2001 asti, ja "Fame"-musikaali sai nauttia pidennetystä esitysajasta vuosina 2002–2006. Syyskuusta 2006 lähtien teatteri on ollut Dirty Dancingin brittimusikaaliversion koti.


title: Ryvingenin majakka

text: Ryvingenin majakka () on Norjan eteläisin majakka Mandalissa, Ryvingenin saarella.


title: Ryvingenin majakka

text: Ryvingenin saari on noin 40 hehtaarin laajuinen luoto. Vuoteen 1867 saaren omistivat Ytre Farestadin alueen maatilat, jotka käyttivät sitä lähinnä laidunalueena ja metsästyksen ja kalastuksen tukikohtana. Alueen maatilojen nautintaoikeudet alueeseen ovat edelleen voimassa. Norjan rannikon läheisyydessä tapahtuva merenkulku lisääntyi voimakkaasti 1800-luvulla, mikä lisäsi majakoiden tarvetta. Ryvingenin saari sijaitsee tärkeällä kohdalla maan eteläkärjessä ja Ryvingenin majakasta tuli siten maan eteläisin majakka.


title: Ryvingenin majakka

text: Ensimmäinen majakkavalo sytytettiin 20. lokakuuta 1867. Öljypoltin sijaitsi majakka-aseman huipulla ja tuli loisti valkoisena, väläyttäen punaista valoa kerran minuutissa. Majakanvartijan velvollisuutena oli itse palkata ja maksaa käyttämilleen apulaisille, jotka olivat useimmiten paikallisia poikia, joita kaupungin pastori suositti tehtävään. Majakanvartijan perhe otti osaa työhön ja asui majakkasaarella. Majakanvartijan lapsia opetti yksityisopettaja.


title: Ryvingenin majakka

text: Majakka seurasi teknolgista kehitystä ja nykyiseen majakkaan sytytettiin uusi höyrykoneen tuottamalla sähköllä valaistu lamppu 25. elokuuta 1897. Tuohon aikaan vain ranskalainen  d’Echmuhlin majakka Penmarchissa oli Ryvingeniä voimakkaampi koko maailmassa. Silloinen valo oli nykyisin käytössä olevaa 13 kertaa voimakkaampaa. Skagerrakin rannikon kalastajat lähettivät valituskirjeitä Stortingetiin, sanoen majakan voimakkaan valon pelottavan sekä linnut että kalat alueelta.


title: Ryvingenin majakka

text: Majakkaa hoiti suurimmillaan 34 ihmisen yhteisö, joka asui saarella. Majakan höyrykonetta hoitavat työntekijät olivat lähestulkoon tehdastyöntekijöihin verrattavissa olevia, joiden työ oli usein meluisaa ja likaista. Kylmänä talviyönä hiiliä saattoi kulua 8 - 900 kiloa vuorokaudessa. Saarelle nousi useita rakennuksia, joista neljä on edelleen jäljellä. Asukkaiden keskuudessa oli voimakas hierarkia, ja esimerkiksi eri tasoilla hierarkiassa olevat perheet vierailivat toistensa luona vain harvoin. Jokaisella perheellä oli saarella käytössään pieni maa-alue, jonka laatu riippui työntekijän asemasta. Saarella kasvatettiin hedelmiä ja vihanneksia, sekä pidettiin useita kotieläimiä.


title: Ryvingenin majakka

text: Ensimmäinen maailmansota sai aikaan hiilipulan ja höyrykone oli pysäytettävä. Toisen maailmansodan Norjan saksalaismiehityksen ajan myös Ryvingenin saari ja majakka olivat saksalaisten miehittämiä. Vuosina 1917 - 1921 sähkölamppu korvattiin öljylampulla ja majakan valon energianlähteenä oli kaasu 1921 - 1957. Tämän jälkeen käyttöön otettiin jälleen sähkölamppu, joka toimi öljykäyttöisen aggregaatin avulla. Samana vuonna työntekijät eivät enää asuneet majakalla pysyvästi, vaan kävivät siellä työssä kolmen viikon vuoroissa, jonka jälkeen heillä oli viikko vapaata. Myöhemmin vuorottelu tapahtui kahden viikon työ- ja samanpituisten vapaavuorojen tahtiin. Myös majakan vuodelta 1897 peräisin ollut sumusireeni korvattiin vahvemman signaalin antavalla diafonilla.


title: Ryvingenin majakka

text: Saarelle vedettiin sähkölinja mantereelta Skjernøyn kautta 1988, jolloin aggregaatit jäivät varavirtalähteiksi ja majakka automatisoitiin. Sumusireenin toiminta lopetettiin samaan aikaan. Majakka jätettiin kokonaan miehittämättömäksi heinäkuussa 2002, jolloin Mandalin kunta, Kystverket, Länsi-Agderin lääninhallitus ja "Ryvingens venner" -yhdistys sopivat keskenään aseman rakennusten myöhemmästä ylläpidosta ja säilyttämisestä. Nykyisin majakkasaarella voi yöpyä matkailijoita ja rakennuksia vuokrataan erilaisiin tilaisuuksiin.


title: Marcus Brown

text: Marcus James Brown (s. 3. huhtikuuta 1974 West Memphis) on yhdysvaltalainen koripalloilija, joka edustaa nykyisin BC Žalgirista. Hän on eniten pisteitä Euroliigassa tehnyt pelaaja.


title: Marcus Brown

text: Brown pelasi yliopistokoripalloa Murrayn yliopistossa vuosina 1992–1996. Viimeisenä opiskeluvuotenaan hän teki 26,4 pistettä ottelua kohden ja hänet varattiin 46. pelaajana. Brown pelasi Detroit Pistonsin paidassa kauden 1996–1997 tehden 3,9 pisteen keskiarvot, mutta elokuussa 1997 hänet vapautettiin seurasta. Brown jatkoi koripalloa vasta maaliskuussa 1998, jolloin hän siirtyi ranskalaiseen Élan Béarnais Pau-Ortheziin. Syyskuussa 1997 hän siirtyi Vancouver Grizzliesiin, mutta joutui lähtemään seurasta jo tammikuussa ennen yhtään peliä. Vielä kaudella 1999–2000 Brown yritti päästä viimeisen kerran NBA:han, mutta joutui lähtemään Detroit Pistonsista pelattuaan joukkueessa kuusi ottelua. Joulukuussa 1999 Brown siirtyi takaisin Ranskaan, CSP Limogesiin, jossa hän pelasi loppukauden. Seuran paidassa hän voitti muun muassa Korać Cupin ja Ranskan mestaruuden.


title: Marcus Brown

text: Kaudeksi 2000–2001 hän siirtyi Benetton Trevisoon, jonka paidassa hän pelasi ensimmäistä kertaa Euroliigaa 19,9 pisteen keskiarvolla. Seuraavat kaksi kautta Brown pelasi Efes Pilsenissä voittaen kaksi kertaa maan mestaruuden. Vuonna 2003 Brown siirtyi TsSKA Moskovaan miljoonasopimuksella. Samalla hänestä tuli yksi parhaiten palkatuimmista yhdysvaltalaispelaajista Euroopassa. TsSKA:n paidassa hän voitti niin ikään kaksi maan mestaruutta. Vuonna 2005 Brown siirtyi Unicaja Málagaan, jossa hän voitti ensimmäisellä kaudellaan Espanjan mestaruuden. Brown pelasi seurassa vielä toisen kauden ennen siirtymistään BC Žalgirisiin. Hän edusti seuraa yhden kauden ajan, kunnes hänet myytiin lainalle Maccabi Tel Aviviin. Kaudeksi 2009–2010 Brown teki paluun Žalgirisiin.


title: Vanhajoki

text: Vanhajoki on Oulujoen vesistöalueeseen kuuluva parikymmentä kilometriä pitkä joki, joka lähtee Puolangan Iso-Laamasesta ja laskee Vaalan Kaihlasen kautta Oulujärveen. Joki seurailee yhdystie 8832:sta, joka ylittää sen kahdesti, ylävirran puolella Vaalan Aittoselässä Jaalangasta seitsemisen kilometriä pohjoiseen ja siitä puolitoista kilometriä etelään toisen kerran. Aittoselästä kaakkoon joessa on Matkalampi-niminen laajentuma ja Aittoselän sillasta puolisen kilometriä luoteeseen pienempi Puntarilampi. Jokivarsi on aivan loppuosaa lukuun ottamatta asumaton.


title: Vincent Gardenia

text: Vincent Gardenia (7. tammikuuta 1922 – 9. joulukuuta 1992) oli italialais-amerikkalainen teatteri-, elokuva- ja televisionäyttelijä.


title: Vincent Gardenia

text: Gardenia syntyi Vincenio Scognamigliossa Napolissa, Italiassa. Hänen vanhempansa olivat Elisa ja Gennardo Gardenia Scognamiglio. Muutettuaan kaksivuotiaana Yhdysvaltoihin hän asui suurimman osan elämästään Brooklynissa, New Yorkissa. Lapsena hän esiintyi perhenäyttelyryhmässä italialaisamerikkalaisessa naapurustossa New Yorkissa ja sen ulkopuolella.


title: Vincent Gardenia

text: Gardenia aloitti näyttelemisen teatterissa 28-vuotiaana, ja hänen teatteridebyyttinsä oli vuonna 1956 näytelmässä "The Man with the Golden Arm". Hän kuvaili rooliaan elokuvassa "Little Murders" "käännekohtana". Hän voitti Obie-palkinnon vuosina 1960 ja 1969.


title: Vincent Gardenia

text: Vuonna 1972 hän voitti Tony-palkinnon esiintymisestään näytelmässä "The Prisoner of Second Avenue", ja vuonna 1979 hän oli ehdokkaana parhaan musikaalinäyttelijän palkinnon saajaksi esiintymisestään musikaalissa "Ballroom".


title: Vincent Gardenia

text: Televisiossa Gardenia voitti vuoden 1990 Emmy-palkinnon esiintymisestään "Age-Old Friendsissä" Hume Cronynin kanssa. Yksi hänen parhaiten muistetuista televisiorooleistaan oli hänen esiintymisensä Frank Lorenzona, Archie Bunkerin naapurina, sarjassa "Perhe on pahin" (1973–1974) sekä esiintyminen J. Edgar Hooverina minisarjassa "Kennedy" vuonna 1983.


title: Vincent Gardenia

text: Gardenia kuoli sydänkohtaukseen Philadelphiassa vuonna 1992 ja hänet on haudattu Pyhän Charlesin hautausmaalle Farmingdalessa Long Islandilla New Yorkissa.


title: Aittojoki

text: Aittojoki on Oulujärven Leinolanlahteen Vaalan Jaalangassa laskeva Kaihlanen-nimisen järven laskujoki. Se on kymmenisen kilometriä pitkä joki, jonka yhdystie 8832 ylittää kahteen otteeseen. Jokeen laskee heti Kaihlasen jälkeen idästä Isolta Lehmisuolta Ryönjöpuro-niminen puro. Yhdystie 8832:n länsipuolella siinä on Ojelmuksenniemen kohdalla Polvijärvi-niminen järvilaajentuma. Jokivarsi on maantiesiltojen tienoita lukuun ottamatta asumaton.


title: Blood of the Nations

text: Blood of the Nations on Acceptin kahdestoista studioalbumi, joka julkaistiin 20. elokuuta 2010. Se on yhtyeen ensimmäinen studioalbumi 14 vuoteen ja ensimmäinen äänite laulaja Mark Tornillon kanssa.


title: Blood of the Nations

text: Albumi debytoi Suomen virallisen listan sijalla 9.


title: Morris-mato

text: Morris-mato oli ensimmäinen Internetissä levinnyt tietokonemato. Sen teki Cornellin yliopiston opiskelija Robert Tappan Morris, joka laski sen liikkeelle 2. marraskuuta 1988. Mato saastutti noin 6 000 Internetiin kytkettyä tietokonetta. Morris kertoi kyseessä olleen pelkän viattoman kokeilun, jolla hän ei uskonut olevan haittavaikutuksia. Morris sai kolmen vuoden ehdonalaisen tuomion, jonka lisäksi hän joutui suorittamaan 400 tuntia yhdyskuntapalvelua ja maksamaan 10 050 dollarin sakot.


title: Normipäivä

text: "Normipäivä" on rap-artisti Asteen 19. toukokuuta julkaistu single hänen kolmannelta studioalbumiltaan "Nuorallatanssija". Single julkaistiin aluksi digitaalisena. CD-versio julkaistiin 26. toukokuuta 2010. Kappale sai ensisoittonsa radiossa YleX -kanavalla 21. toukokuuta.


title: Janne Turkki

text: Janne Turkki (s. 1977) on suomalainen freelancenäyttelijä ja sijaisnäyttelijä.


title: Janne Turkki

text: Turkki esiintyi huhtikuusta 2010 marraskuuhun 2010 "Salatut elämät" -sarjassa esittäen Esa Leivoa.


title: Rovakatu

text: Rovakatu on Rovaniemen ydinkeskustassa sijaitseva katu, joka sijaitsee Maakuntakadun ja Kansankadun välissä. Se on Rovaniemen keskustan keskeisiä kauppakatuja ja yrityskeskittymiä. Myös kauppakeskus Sampokeskus sijaitsee osittain Rovakadun varrella. Joulun aikaan kadulla on jouluvalaistus.


title: Rovakatu

text: Rovakatu on 910 metriä pitkä ja se on suuntaukseltaan etelälounaasta pohjoiskoilliseen. Katu alkaa Hallituskadulta ja päättyy Valtatie 4:lle johtavaan ramppiin sekä Kantatie 79:n risteykseen. Katu on kaksikaistainen ja kaksisuuntainen lukuun ottamatta Pekankadun ja Toripuistikon välistä osuutta, jossa ajosuunta on etelästä pohjoiseen. Kadun varret on koko pituudelta varattu pysäköintikäyttöön lukuun ottamatta yksisuuntaisen osan länsipuolista reunaa sekä Toripuistikon jälkeistä osuutta.


title: Rovakatu

text: Rovakadun merkittävimmät poikkikadut ovat Ruokasenkatu, Koskikatu ja Toripuistikko. Kadulla ei ole joukkoliikennettä lukuun ottamatta Toripuistikolta ja Poromiehentieltä Valtatie 4:lle menevää osuutta.


title: Rovakatu

text: Rovakatua on uudistettu viimeksi vuonna 2006.


title: Arthur Lumley St. George Lyster

text: Sir Arthur Lumley St. George Lyster (27. huhtikuuta 1888 – 4. elokuuta 1957) oli Britannian Kuninkaallisen laivaston amiraali, joka palveli kummassakin maailmansodassa. Hän oli Arthur Edward Lysterin vanhin poika.


title: Arthur Lumley St. George Lyster

text: Lumley Lyster astui 15. syyskuuta 1902 laivaston palvelukseen. Hän palveli ensimmäisessä maailmansodassa 6. Kevyt risteilijäviirikössä sekä Suuressa laivastossa. Sota-aikaisista ansioistaan hänet palkittiin DSOlla sekä Italian kruunulla.


title: Arthur Lumley St. George Lyster

text: Sotien välillä hän palveli 1919 "HMS Renownilla". Hänet siirrettiin 28. joulukuuta 1922 1. Taistelulaivaviirikön tykistöupseeriksi Atlantin laivastoon "HMS Barhamille", mistä hän siirtyi 8. joulukuuta 1924 Amiraliteettiin vuoden loppuun saakka. Hän palveli Amiraliteetin hankintaosaston johtajanapulaisena 29. joulukuuta 1924 alkaen toukokuuhun 1926.


title: Arthur Lumley St. George Lyster

text: Hänet siirrettiin 22. marraskuuta 1926 "HMS Nelsonille" ensimmäiseksi perämieheksi, jossa hän palveli kesäkuuhun 1928. Hänet siirrettiin 8. tammikuuta 1929 hankintaosastolle. 1930-luvun alun hän suoritti erilaisia esiupseerikursseja.


title: Arthur Lumley St. George Lyster

text: Hänet määrättiin 1932 risteilijä "HMS Danaen" päälliköksi Länsi-Intian ja Amerikan asemalle. Hänet siirrettiin 11. tammikuuta 1933 Kotilaivaston 5. Hävittäjälaivueen komentajaksi aluksenaan "HMS Wallace", mistä tehtävästä hänet siirrettiin maihin 1. toukokuuta 1935.


title: Arthur Lumley St. George Lyster

text: Hänet määrättiin 7. joulukuuta 1937 Välimeren laivastoon "HMS Gloriousin" päälliköksi. Hänet siirrettiin 20. joulukuuta 1939 Scapa Flown komentajaksi ylennettynä kontra-amiraaliksi.


title: Arthur Lumley St. George Lyster

text: Hänet siirrettiin Välimeren laivastoon tukialusten komentajaksi aluksenaan "HMS Illustrious". Hänen johdollaan tukialusosasto hyökkäsi Taranton laivastotukikohtaan 11. marraskuuta 1940. Hänet siirrettiin 1941 5. merilordiksi ja laivaston ilmavoimien komentajaksi.


title: Arthur Lumley St. George Lyster

text: Hänet määrättiin 11. heinäkuuta 1942 Kotilaivaston lentotukialusten päälliköksi aluksenaan "HMS Indomitable", mistä hänet vapautettiin helmikuussa seuraavana vuonna.


title: Arthur Lumley St. George Lyster

text: Hän ei ole sijoitettujen luettelossa heinäkuun 1945 jälkeen. Hän jäi 27. heinäkuuta 1945 eläkkeelle. Hän kuoli 4. elokuuta 1957.


title: Aleksandr Vitberg

text: Aleksandr Lavrentjevitš Vitberg (, alun perin "Carl Magnus Witberg", 15. tammikuuta 1787 - 12. tammikuuta 1855) oli venäläinen arkkitehti ja taidemaalari.


title: Flekkerøy

text: Flekkerøy on saari Kristiansandin kunnassa, Länsi-Agderin läänissä Norjassa. Se sijaitsee kaupungin keskustasta etelään. Saaren nimi juontaa juurensa sanasta "flekk", joka tarkoittaa viljeltyä maapalaa.


title: Flekkerøy

text: Flekkerøy on vanha asuinpaikka, jossa sijaitsi tulliasema ja tärkeä kauppapaikka jo ennen Kristiansandin kaupungin perustamista 1641. Flekkerøy linnoitettiin jo 1555. Fredriksholmin linnoitus rakennettiin 1654 ja purettiin 1872. Toisen maailmansodan aikana saari oli saksalaisten linnoittama ja miehittämä.


title: Flekkerøy

text: Flekkerøyssä on sijainnut Kristiansandin rannikkoalueen kalastuslaivaston pääosa ja hyviä satamia sijaitsee sekä Ytre että Indre Flekkerøyn alueilla. Saarella on veneenlaskupaikka ja veneenkorjauspaja, kalojen vastaanottoasemia ja pakastamoja sekä nuotan- ja troolienvalmistusta. Saari on yhteydessä mantereelle 2 320 m pituisen meren alta kulkevan tietunnelin, "Flekkerøytunnelen"in, kautta, riksvei 457:ään.


title: Valkoisen hiekan kansa

text: Valkoisen hiekan kansa: Liiviläisten historiaa ja kulttuuria on Edgar Vaalgamaan kirjoittama liiviläisten historiaa ja kulttuuria käsittelevä kirja, joka ilmestyi vuonna 2001. Teos käsittelee liiviläisten menneisyyttä esihistoriasta alkaen, mutta keskittyy 1900-luvun historiaan ja erityisesti Vaalgamaan omiin muistelmiin tuolta ajalta. Kirjan jälkisanat on kirjoittanut Valda Šuvcāne, joka kertoo kirjassa liiviläisten neuvostoajan jälkeisistä vaiheista.


title: Valkoisen hiekan kansa

text: Kirja sai Lauri Jäntin säätiön erityismaininnan vuonna 2002. Kirjan kirjoittaja Edgar Vaalgamaa kuoli vuonna 2003 eli kaksi vuotta kirjan julkaisun jälkeen.


title: Songvårin majakka

text: Songvårin majakka sijaitsee Hellersøyn saarella Søgnen kunnassa, Länsi-Agderin läänissä, Norjassa, viisi kilometriä Ny-Hellesundista etelään.


title: Songvårin majakka

text: Majakka perustettiin 1888. Sen valoteho on 42 500 cd ja majakka voidaan nähdä 14,5 merimailin päähän. Majakan sumusireeniksi asennettiin nautofoni vuonna 1950, joka poistettiin käytöstä 1987. Samana vuonna majakka automatisoitiin. Yhdeksän metrin korkuinen valvontatorni valmistui 2004.


title: Linda Williams (elokuvatieteilijä)

text: Linda Williams (s. 1946) on yhdysvaltalainen elokuvatieteilijä.


title: Linda Williams (elokuvatieteilijä)

text: Williams valmistui maisteriksi Kalifornian yliopistosta, Berkeleystä, ja tohtoriksi Coloradon yliopistosta. Hän on työskennellyt professorina Coloradon yliopistossa. Williams on kirjoittanut myös useita kirjoja. Hän on tutkinut surrealististen elokuvien psykoanalyysiä, toimittanut kirjan feministisestä elokuvakritiikistä ja elokuvien katsojista. Lisäksi Williams on kirjoittanut tutkimuksia mm. pornoelokuvista ja melodraamoista.


title: Linda Williams

text: Linda Williams voi viitata seuraaviin henkilöihin:


title: Master Bates

text: Master Bates (oik. Hannu Voutilainen, s. 1971) on kuopiolaisen industrial metal -yhtyeen Turmion Kätilöt basisti. Hän liittyi Turmion Kätilöihin miltei heti sen perustamisen jälkeen. Lisäksi hän soittaa bassoa myös 2 Times Terror- ja Kiukku -yhtyeissä. Voutilainen käyttää pääsoittimenaan neljäkielistä ESP Custom Shop Tom Araya -bassoa.


title: Master Bates

text: Voutilainen on naimisissa radiojuontaja Petra Kalliomaan kanssa. Heidät vihittiin syyskuussa 2012. Voutilainen on työskennellyt pitkään Kuopion Henry's Pubin ravintola- ja ohjelmapäällikkönä. Hän jätti ravintolapäällikön tehtävän muutettuaan vuodenvaihteessa 2012/2013 Helsinkiin.


title: Hypnoksen muistikirja

text: Hypnoksen muistikirja on René Charin proosarunon muotoon puettu aforismikokoelma, joka ilmestyi 1946. Hän kirjoitti sen vuosina 1943–1944 ollessaan vastarintaliikkeen palveluksessa. Teos on valittu vuoden aforismikirjaksi.


title: Hypnoksen muistikirja

text: Monille kielille käännetyn teoksen on suomentanut Kristian Blomberg, joka on kirjoittanut siihen myös esipuheen. Se ilmestyi suomeksi 2009 Savukeitaan kustantamana.


title: Hypnoksen muistikirja

text: Char oli Heideggerin ja Camus’n lempirunoilija, erityisesti juuri "Hypnoksen muistikirjan" ansiosta. Char omisti teoksen Camus'lle. Myös Pentti Saarikoski oli viehtynyt Chariin ja mainitsee hänet, tosin nimeämättä, kokoelman Tanssiinkutsu runossaan XV.


title: Hypnoksen muistikirja

text: "Hypnoksen muistikirjan" vuoden aforismikirjaksi valinnut raati perustelee valintaansa: "Teos puhuttelee vahvasti nykyihmistä sanahelinään ja pinnallisuuteen taipuvaisessa maailmassamme." Jo teoksen suomennoksen ilmestyessä sitä luonnehdittiin yhdeksi vuoden suurista käännöstapauksista. Teos on ollut Charin luetuin kirja. Hänelle kaavailtiin Nobel-palkintoa, ja asialla oli muun muassa Albert Camus, mutta Char kieltäytyi kunniasta jo etukäteen ja on paljolti siksi jäänyt tuntemattomaksi muun muassa Suomessa.


title: Hypnoksen muistikirja

text: Char kuvaa teoksessa itseään käyttäen salanimeä Alexander, joka oli hänen koodinimensä vastarintaliikkeessä. Hän ei kuitenkaan nosta persoonaansa jalustalle vaan päin vastoin käyttää salanimeä etäännyttämiseen. Mietelmät ovat hyvin lyhyitä ja katkelmallisia, eivätkä ne vaadi lukijalta pitkäjännitteistä keskittymistä. Niistä puuttuu Charille muuten ominainen avaran maiseman luonnonkuvaus.


title: Hypnoksen muistikirja

text: Teoksen analysoiduimpia teemoja on abstraktioiden vastainen eetos, ja hänen keskustelukumppaneitaan olivatkin eksistentialistit, kuten Camus ja Heidegger. Char suhtautui hyvin epäluuloisesti yhteisöihin: hän on esittänyt yhteisöjen muodostuvan, hallitsevan ja yhdistävän ihmisiä lähinnä pelon avulla: "Mikäli antaisin myötä raukkamaisuutta elämään kanavoivalle pelolle, saattaisin saman tien maailmaan joukon muodollisia ystävyyksiä, jotka varastaisivat turvani." Pelon edessä meni suostuu pienempää pahaan, vetäytyy ideologioiden taakse, tekee kompromisseja mutta menettää samalla vapauden ja kauneuden.


title: Hypnoksen muistikirja

text: Charille runous on aktivismiin johdattava yllyke, ellei peräti aktivismin yksi muoto. Runoutta lukeva ja kirjoittava pysyy riippumattomana. Charin niukkaan ilmaisuun latautuu hyvin paljon, ja assosiaatiot seuraavat toisiaan, ja häntä on verrattu Herakleitokseen sekä oraakkelien lauseisiin, joiden sisältö ilmenee vain lukuhetkellä. Siksi jokainen lukija joutuu kokemaan Charin tekstit yksin, ja lukukokemus yllättää: pieneen harmittomaan kirjaan tarttunut huomaa sen laskiessaan, että jotakin olennaista on muuttunut.


title: Hypnoksen muistikirja

text: Char piilotti "Hypnoksen muistikirjan" käsikirjoituksen sodan jälkeen pitkäksi aikaa, ennen kuin ryhtyi muovaamaan sitä kirjan muotoon. Lopullisen toimitustyön teki Albert Camus.


title: Norjan kansallispäivä

text: Norjan kansallispäivää eli "perustuslain päivää" (), tai paremmin Norjassa tunnettu sen päivämäärän mukaan nimellä syttende mai, vietetään vuosittain 17. toukokuuta. Kansallispäivää vietetään sen muistoksi, että 17. toukokuuta vuonna 1814 vahvistettiin Eidsvollin kansalliskokouksen hyväksymä, suurelta osin vielä nykyisinkin voimassa oleva Norjan perustuslaki. Samassa yhteydessä Norja julistautui itsenäiseksi kuuluttuaan 1300-luvun lopulta saakka Tanskan yhteyteen. Jo samana vuonna Norja joutui kuitenkin luopumaan täydellisestä itsenäisyydestään ja liittymään Ruotsin kanssa personaaliunioniin, mutta sai pitää oman perustuslakinsa. Ruotsi-Norjan personaaliunioni purkautui vuonna 1905.


title: Norjan kansallispäivä

text: Päivä on Norjassa sekä yleinen, lakisääteinen vapaapäivä että liputuspäivä. Päivän juhlallisuuksiin kuuluvat monilla paikkakunnilla järjestettävät koululaisten kulkueet.


title: Kilpikonnagrafiikka

text: Kilpikonnagrafiikka tarkoittaa grafiikan piirtoa näkymättömän kursorin, "kilpikonnan" avulla. Aloitettaessa kursori sijoitetaan jonnekin päin ruutua, minkä jälkeen sille annetaan siirtymisohjeita.


title: Kilpikonnagrafiikka

text: Kilpikonnalla on kolme eri attribuuttia:


title: Kilpikonnagrafiikka

text: Alkuperäisessä Logo-ohjelmointikielen määritelmässä kilpikonnan attribuutteja muutettiin kuuden käskyn avulla: liikutus (kilpikonnan sijaintiin nähden eteenpäin codice_1 ja taaksepäin codice_2), suunnan muuttaminen (kilpikonnan vasempaan tai oikeaan päin kääntyminen tietyn astemäärän mukaan, codice_3 ja codice_4) ja kynän tilan muuttaminen (nosto tai lasku, codice_5 ja codice_6). Useimmissa Logon versioissa kilpikonnaa voi liikuttaa myös suoraan tiettyihin koordinaatteihin (esimerkiksi UCBLogon codice_7), ja kynällä voi olla myös eri attribuutteja (UCBLogossa esimerkiksi codice_8 vaihtaa kynän väriä) tai toimintoja (UCBLogossa codice_9 piirtää tekstin kilpikonnan sijaintiin).


title: Kilpikonnagrafiikka

text: Esimerkki: Neliön piirto


title: Kilpikonnagrafiikka

text: Kilpikonnagrafiikkaa käytetään esimerkiksi Logossa, missä se on yksi tärkeimmistä ominaisuuksista.


title: Den Norske Amerikalinje

text: Den Norske Amerikalinje A/S oli norjalainen laivayhtiö. Osakeyhtiö perustettiin 1910 kansallisena yhtiönä, jota tukivat Norjan viranomaiset ja amerikannorjalaiset tahot. Se aloitti säännöllisen matkustajalaivaliikenteen Yhdysvaltojen ja Norjan välillä 1913. Matkustajalaivaliikenne SS Stavangerfjordilla, SS Bergensfjordilla ja SS Oslofjordilla muodostikin yhtiön ydinliiketoiminnan 50 vuoden ajan, joka loppui vuonna 1973.


title: Den Norske Amerikalinje

text: Tämän jälkeen yrityksen laivat MS Sagafjord ja MS Vistafjord olivat risteilyliikenteessä ja vuodesta 1981 erityisesti autojen merikuljetustoiminnassa. Wilh. Wilhelmsen Group hankki yrityksen osake-enemmistön hallintaansa 1995 ja se yhdistyi Wilhelmsen Lines -yhtiön kanssa.


title: A History of the World in 100 Objects

text: A History of the World in 100 Objects on BBC:n ja British Museumin tuottama sataosainen radiosarja, jossa maailmanhistoriaa käydään läpi sadan British Museumin kokoelmista löytyvän esineen kautta. Sarjan ensimmäinen jakso lähetettiin 18. tammikuuta 2010 BBC Radio 4:llä. Kukin ohjelma on kestoltaan 15 minuuttia. Sarjan jaksot ovat pysyvästi kuunneltavissa ja ladattavissa ohjelman kotisivuilta.


title: A History of the World in 100 Objects

text: Ohjelman konsepti on julkaistu myös British Museumin johtajan Neil MacGregorin kirjoittamana kirjana.


title: Mehmet Topal

text: Mehmet Topal (s. 3. maaliskuuta 1986 Malatya, Turkki) on turkkilainen jalkapalloilija. Hän edustaa turkkilaista Fenerbahçea ja on pelipaikaltaan puolustava keskikenttäpelaaja.


title: Mehmet Topal

text: Topal siirtyi Galatasarayhin vuonna 2006 ollessaan 20-vuotias. Aikaisemmat neljä kautta hän oli edustanut Dardanelsporia. Hän pelasi vain satunnaisesti ensimmäisellä kaudellaan istanbulilaisseurassa. Sarjaotteluita kertyi lopulta yhteensä 11.


title: Mehmet Topal

text: Ruotsalaispelaaja Tobias Linderothin loukkaannuttua Topal sai mahdollisuutensa osoittaa kykynsä ja tehdä vaikutuksen seuran kannattajiin. Hän nousi joukkueen avauskokoonpanoon ruotsalaisen jatkettua loukkaantuneena. Topal kiitti Linderothia saamistaan avuista ja neuvoista, sekä toivoi ruotsalaiselle pikaista paranemista.


title: Mehmet Topal

text: Huhtikuussa 2008 hänen sopimustaan jatkettiin viidellä vuodella, joka näin kestäisi vuoteen 2013 asti. Kausi 2007–2008 päättyi Galatasarayn mestaruusjuhliin ja hän sai myös kutsun Turkin maajoukkueeseen vuoden 2008 EM-kilpailuihin. Hän pelasi neljä ottelua Turkin edettyä välieriin saakka.


title: Mehmet Topal

text: Kesällä 2008 Topalin huhuttiin siirtyvän David Moyesin valmentamaan Evertoniin, joka kuitenkin lopulta kariutui Galatasarayn vastustettua siirtoa. Topal menetti alun kaudesta 2009–2010 ollessaan loukkaantunut, mutta pelasi kuitenkin lopulta 24 sarjaottelua.


title: Mehmet Topal

text: 12. toukokuuta 2010 Topal siirtyi espanjalaisseura Valenciaan 5,5 miljoonan euron siirtokorvauksella. Sopimus oli pituudeltaan nelivuotinen. Hän siirtyi kuitenkin turkkilaiseen Fenerbahçeen heinäkuussa 2012. Hän voitti Turkin cupin 2013 ja liigamestaruuden 2014.


title: Mehmet Topal

text: Topal on pelannut Turkin A-maajoukkueessa kaikkiaan 56 ottelua ilman maalia.


title: Giovanni Battista Piranesi

text: Giovanni Battista Piranesi (4. lokakuuta 1720 Mogliano Veneto, Venetsian tasavalta – 9. marraskuuta 1778 Rooma, Kirkkovaltio) oli italialainen taidegraafikko, joka tunnetaan Roomaa käsittelevistä etsauksistaan ja kuvitteellisia "vankiloita" esittävistä töistään.


title: Giovanni Battista Piranesi

text:
Piranesin isä oli kivenhakkaaja ja rakennusmestari. Hän sai nuorena sedältään käytännön opetusta rakenne- ja vesirakennustekniikasta. Piranesin veli, joka oli kartusiaanimunkki, innoitti häntä kiinnostumaan historiasta ja antiikin Rooman saavutuksista. Vaikka Piranesi ei juuri saanut töitä arkkitehtuurin alalta, monipuolinen koulutus auttoi häntä myöhemmin urallaan.
Roomaan Piranesi muutti vuonna 1740. Hänestä tuli pian tämän jälkeen tunnetun graafikon, Giuseppe Vasin oppilas. Piranesi oppi Vasilta etsaustaidot. Vuonna 1745 Piranesi julkaisi 135 etsauksen sarjan Roomasta. Piranesin työt liioittelivat rakennusten kokoa, ja hän syvensi niissä myös varjojen ja valon suhdetta luodakseen kuviin dramaattisuutta. Vuosina 1749–1750 Piranesilta ilmestyi "Carceri d'Invenzione", jossa hän esitteli mielikuvituksellisia vankiloita.


title: Giovanni Battista Piranesi

text: Piranesi arvosti antiikin roomalaista taidetta suuresti. Hän esittikin etsausten avulla teoksessaan "Delle magnificenza ed architettura de'Romani" näkemyksen, että roomalaiset eivät olleet saaneet vaikutteita kreikkalaisilta, vaan ennemminkin maan entisiltä asukkailta, etruskeilta. Toisessa arkkitehtuuria käsitelleessä teoksessaan "Parere sull'architettura" Piranesi esitti, että antiikin roomalaisten rakennusten pohjalta pitäisi luoda uusi arkkitehtuurin suuntaus. Vaikka Piranesi vaikuttikin arkkitehtuurissa, ainoa hänen suunnittelemansa valmistunut rakennus oli "Santa Maria del Priorato" -kirkko.


title: Giovanni Battista Piranesi

text: Piranesin romantisoidut näköalat ja omaperäiset sisätilat ovat inspiroineet myöhempiä taiteilijoita, kuten taidemaalari Hubert Robertia ja kirjailija William Thomas Beckfordia. 1900-luvulla surrealistit arvostivat Piranesin töitä, ja kauhuelokuvien lavastajat käyttivät Piranesin etsauksia lähdeaineistona.


title: Johann Baptist Cramer

text: Johann (John) Baptist Cramer () oli saksalais-englantilainen pianisti ja säveltäjä. Mannheimissa syntynyt Cramer tuli Lontooseen vanhempiensa mukana jo vuoden vanhana. Hän debytoi pianistina kymmenvuotiaana, opiskeli pari vuotta Muzio Clementin oppilaana ja ryhtyi pian konsertoimaan ympäri Eurooppaa, joskaan hän ei uransa aikana konsertoinut erityisen paljon mannermaalla. Crameria kutsuttiin Englannissa nimellä ”Glorious John”, ja itse Beethovenin kerrotaan pitäneen häntä ajan ainoana merkittävänä pianistina.


title: Johann Baptist Cramer

text: Cramer oli klassisesti asennoitunut taiteilija, jonka mielisäveltäjiä olivat Mozart ja J. S. Bach. Hän oli ensimmäisiä pianisteja, jotka esittivät konserteissaan myös muita kuin omia sävellyksiään. Ulospäin Cramer näytti soittaessaan melkein liikkumattomalta, ja aikalaiset kuvasivat hänen sormiensa ikään kuin liukuvan koskettimelta toiselle. Ignaz Moscheles ylisti hänen laulavaa kosketustaan ja legatoaan. Cramerin uran loppupuolella uusien suuntausten jo vallitessa hänen tyylinsä koettiin kuitenkin kuivaksi ja vanhanaikaiseksi.


title: Johann Baptist Cramer

text: Cramerin etydeitä on käytetty 1900-luvullakin pianonsoiton opetuksessa.


title: Jedediah Grant

text: Jedediah Morgan Grant (21. helmikuuta 1816 – 1. joulukuuta 1856) oli eräs Myöhempien Aikojen Pyhien Jeesuksen Kristuksen Kirkon varhaisia johtajia. Vuodesta 1845 vuoteen 1854 hän toimi seitsenkymmenten koorumin johtajana. Vuonna 1854 kirkon presidentti Brigham Young nimitti hänet apostoliksi ja kutsui hänen ensimmäiseksi neuvonantajakseen ensimmäiseen presidenttikuntaan.


title: Jedediah Grant

text: Yhdessä presidentti Youngin kanssa Jedediah Grant aloitti nk. mormonireformaation, kirkon sisäisen uudistus- ja kurinpalautusliikkeen. Grant profiloitui mormonireformaation myötä tulisten, jopa fanaattisten ja raivokkaiden puheiden pitäjänä. Hän ruoski kirkon jäseniä heidän synneistään yksityiskohtia säästämättä sekä uhkasi katumattomia synnintekijöitä helvetin rangaistuksella. Grant vaati myöhempien aikojen pyhiltä tinkimätöntä kuuliaisuutta kirkon johdolle, erityisesti profeetta Youngille. Hän myös puolusti voimakkaasti sekä moniavioisuutta että verisovitusta.


title: Jedediah Grant

text: Jedediah Grant vilustui erään saarnakiertueensa aikana ja menehtyi 1. joulukuuta 1856 keuhkokuumeeseen. Kirkon myöhempi presidentti Heber J. Grant on hänen poikansa.


title: Helle (täsmennyssivu)

text: Helle voi tarkoittaa seuraavia asioita:


title: Luettelo Jokereissa, SM-liigassa pelanneista jääkiekkoilijoista

text: Tämä on luettelo Helsingin Jokereissa pelanneista jääkiekkoilijoista. Tilastot ovat siltä ajalta, kun seura on pelannut Suomen pääsarjassa."


title: Lännen Pallo

text: Lännen Pallo on entinen pesäpalloseura Turusta. Seura tunnetaan nykyään nimellä Turku-Pesis.


title: Lännen Pallo

text: Seura perustettiin nimellä Lännen Pallo vuonna 1949. Pesäpallotoiminta alkoi seuran osalta kolmanneksi korkeimmalla sarjatasolla vuonna 1950. Miesjoukkueet pelasivat sarjaa vaihtelevasti vuoteen 1964 asti. Vuonna 1965 LäPa:n naisjoukkue nousi Suomen Mestaruussarjaan.


title: Lännen Pallo

text: Naisjoukkue pelasikin SM-sarjassa yhtäjaksoisesti aina vuoteen 1986 asti. Tuona aikana joukkue saavutti SM-kultaa vuonna 1982 ja SM-pronssia 1981. Mestaruusjoukkueessa pelasivat Sirpa Helin, Marjo Hellström, Minna Hämäläinen (nyk.Lamppu), Ritva Laine (nyk. Rekola), Jaana Lindqvist, Merja Raikko (nyk. Keskinen), Teija Räsänen (nyk. Penger), Kirsti Sinisalo (nyk. Juhala), Riitta Tuomi (nyk. Valtamäki), Seija Uusitalo (nyk. Korkeamäki), Minna Varjonen, Tuula Raittila (nyk. Puikkonen), pelinjohtaja ja valmentaja Simo Lehtonen, joukkueenjohtaja Matti Vaininen. Kaudeksi 1987 Lännen Pallo putosi toiseksi korkeimmalle sarjatasolle.


title: Lännen Pallo

text: Lyöjäkuningatar:


title: Lännen Pallo

text: Vuoden pesäpalloilija:


title: Rautatieläisten Liitto

text: Rautatieläisten Liitto oli suomalainen vuosina 1930–2011 toiminut rautatiealalla työskentelevien ammattiliitto. Keskusjärjestö SAK:hon kuuluneella liitolla oli noin 14 000 jäsentä vuonna 2010. Vuonna 2011 liitto yhdistyi Julkisten ja hyvinvointialojen liitto JHL:ään, johon muodostettiin Raideammattilaisten yhteisjärjestö.


title: Rautatieläisten Liitto

text: Liiton jäsenille tyypillisiä ammattinimikkeitä olivat konduktööri, vaihtotyönjohtaja, järjestelymestari, junamies, asetinlaitemies, vaihdemies, rataesimies, ratatyöntekijä, kiskohitsaaja, veturiasentaja, veturisähköasentaja, sähköasentaja ja turvalaiteasentaja. Liitto julkaisi jäsenlehteä "Rautatieläinen" (1921–2011) sekä lehtiä "Juna" ja "Opaste" (1945–1948). Liitto oli Kuljetusalan Ammattiliittojen Federationin (KAF) jäsen.


title: Rautatieläisten Liitto

text: Rautatieläisten liitto muodostettiin vuonna 1930, mutta rautatieläisillä on ollut itsenäistä toimintaa jo vuodesta 1906 alkaen. Suomen Rautatieläisten Liitto lakkautettiin sisällissodan jälkeen 1918. Sitä seurasivat Suomen Rautatieläisten Ammattiliitto (1920–1926) ja Suomen Rautateiden Työntekijäin Liitto (1926–1930), joka lakkautettiin keskusjärjestö SAJ:n ja monien muiden liittojen tavoin. Uusi Suomen Rautatieläisten Liitto (SRL) perustettiin vuonna 1930 ja se liittyi Suomen Ammattiyhdistysten Keskusliittoon. SRL liittyi Kansainväliseen kuljetustyöväen liittoon 1931. Ensimmäinen liiton ja Rautatiehallituksen välinen työehtosopimus solmittiin vuonna 1945. 1960-luvulla liiton ohella toimi uuteen SAJ:hin kuulunut Rautatieläisten Ammattiyhdistysten Liitto.


title: Rautatieläisten Liitto

text: Rautatieläisten Liitto oli mukana neuvotteluissa Teollisuusalojen ammattiliiton perustamiseksi, ja vuonna 2009 liitto päätti aikeelle myönteisen jäsenäänestyksen jälkeen osallistua hankkeeseen. Päätös tehtiin kuitenkin ehdollisena ja, kun uusi liitto ei toteutunut aiotussa laajuudessa, liitto arvioi tilanteen uudelleen. Marraskuussa 2010 liiton valtuusto päätti yhdistymisestä JHL:ään. Fuusiossa JHL:n sisälle muodostettiin Raideammattilaisten yhteisjärjestö, johon Rautatieläisten liiton lisäksi tulivat mukaan JHL:n metro- ja raitioliikenteen ammattiosastot. "Rautatieläinen"-lehden tilalle muodostettiin JHL:n Motiivin liitteenä kuudesti vuodesti ilmestyvä "Venttiili". RAUTL:n valtuusto piti viimeisen kokouksensa joulukuussa 2011 ja toiminta uudessa organisaatiossa alkoi vuoden 2012 alussa. Toukokuussa 2013 Ilmailu- ja Rautatiekuljetusalan Työttömyyskassa ja Julkisten ja hyvinvointialojen työttömyyskassa hyväksyivät sopimuksen IRKA:n yhdistymisestä JHL:n kassaan vuoden 2014 alusta alkaen.Preasidentinvaaleissa 2012 liitto tuki SDP:n Paavo Lipposen kampanjaa 30000 eurolla ja Vasemmistoliiton Paavo Arhinmäen kampanjaa 3500 eurolla.


title: Pokémon: Indigo League

text: Pokémon: Indigo League on televisiosarja Pokémonin ensimmäisen tuotantokauden nimi.


title: Pokémon: Indigo League

text: Suomessa sarjan esittäminen alkoi 6. marraskuuta 1999 jaksolla "Pokémon! Minä valitsen sinut!", ja päättyi 8. joulukuuta 2001 jaksoon "Ystävä vai vihollinen", jolloin kauden viimeinen jakso jäi jostain syystä näyttämättä. Suomessa ensimmäistä kautta näytettiin yhteensä 76:n jakson verran. Niiden lisäksi jaksojen 64 ja 65 välissä esitettiin kaksi erikoisjaksoa "Jäinen uhka" ja "Joulun Jynx". Kauden jälkiäänitti suomeksi Oy PVP-Voice Ab, joka jatkoi sarjan dubbaamista seitsemännelle kaudelle asti.


title: Pokémon: Indigo League

text: Sarja alkoi Yhdysvalloissa 8. syyskuuta 1998 jaksolla "Pokémon! I Choose You!". Ensimmäiset 40 jaksoa näytettiin syndikoituna, kunnes Kids' WB! otti sarjan haltuunsa 13. helmikuuta 1999 jaksosta "The Problem with Paras" lähtien. Ensimmäinen tuotantokausi käsitti 80 jaksoa, joka päättyi jaksoon "Friends to the End" 27. lokakuuta 1999.


title: Pokémon: Indigo League

text: Sekä Suomen että Amerikan jaksojen esitysjärjestys poikkeaa alkuperäisestä japanilaisesta. Molemmissa jaksot 52 ja 53 on siirretty jaksojen 57 ja 58 väliin.


title: Pokémon: Indigo League

text: Netflixistä vuoden 2018 alussa löytyy kauden ensimmäiset 52 Suomessa esitettyä jaksoa.


title: Pokémon: Indigo League

text: Pokémonin virallisten nettisivujen (pokemon.com) mukaan ensimmäiset 52 jaksoa muodostavat ensimmäisen kauden ja sen jälkeiset jaksot kuuluvat Orange Islands -saagan ensimmäisten 25 jakson kanssa toiseen kauteen.


title: Juan Ignacio Chela

text: Juan Ignacio Chela (s. 30. elokuuta 1979 Buenos Aires) on argentiinalainen tennispelaaja. Kaksinpelissä hän voitti kuusi ATP-turnausta ja oli parhaimmillaan maailmanlistan sijalla 15. Nelinpelissä hän saavutti kolme turnausvoittoa ja oli parhaimmillaan ATP-listan sijalla 33.


title: Juan Ignacio Chela

text: Chela oli vuonna 2001 kolmen kuukauden kilpailukiellossa ATP-kiertueelta ja sai kahdeksan tuhannen dollarin sakon metyylitestosteronin käytöstä Cincinnati Masters-turnauksessa. 9. elokuuta 2004 hän saavutti uransa korkeimman sijoituksen kaksinpelin maailmanlistalla, ollessaan viidestoista. Australian avoimissa 2005 Chela hävisi kolmannella kierroksella Lleyton Hewittille.


title: Juan Ignacio Chela

text: Parhaimmillaan Chela pääsi Grand Slam -turnauksissa puolivälieriin Ranskan avoimissa vuosina 2004 ja 2011 sekä Yhdysvaltain avoimissa 2007.


title: Juan Ignacio Chela

text: Vuonna 2010 hän voitti Houstonin finaalissa Sam Querreyn 5–7, 6–4, 6–3, ja otti samalla ensimmäisen ATP-tason turnausvoittonsa yli kolmeen vuoteen. Matkalla voittoon hän voitti mm. Eduardo Schwankin, Lleyton Hewittin ja Horacio Zeballosin. Samana vuonna hän otti toisen turnausvoiton syyskuussa Bukarestissa voittamalla finaalissa Pablo Andújarin.


title: Juan Ignacio Chela

text: Chela lopetti uransa kauteen 2012.


title: Björn Phau

text: Björn Phau (s. 4. lokakuuta 1979 Weilerswist) on saksalainen tennispelaaja. Hänen äitinsä on saksalainen ja isä indonesialainen.


title: Björn Phau

text: Phau voitti Andre Agassin 7–5, 7–5 Dubain turnauksessa vuonna 2006. Haastattelussa Agassi kertoi, että Phau on yksi nopeimmista tennispelaajista, jonka hän on koskaan kohdannut. 19. kesäkuuta 2006 hän saavutti uransa korkeimman sijoituksen kaksinpelin maailmanlistalla, ollessaan 59:s.


title: Björn Phau

text: Vuonna 2007 SAP Openissa Phau näytti rehellisyytensä, kun hän pelasi 1. kierroksella Konstantinos Economidisia vastaan. Pallo, jonka Phau löi Economidisille meni ulos, mutta linja-tuomari ei siihen reagoinut. Economidis palautti pallon, mutta Phau oli nähnyt lyöneensä pallon ulos, joten hän jätti lyömättä Economidisin palautukseen, ja piste tuli näin Economidisille. Lopulta Phau kuitenkin voitti ottelun ja pääsi toiselle kierrokselle. Huhtikuussa 2009 Houstonissa Phau hävisi Wayne Odesnikille 4–6, 3–6 semifinaalissa.


title: Firá

text: Firá () eli Thíra (Θήρα) tai Santoríni (Σαντορίνη) on Kreikan kaupunki sekä samanniminen Thíran kunnan kunnallisyksikkö (Δημοτική Ενότητα Θήρας, "Dimotikí Enótita Thíras") ja entinen itsenäinen kunta. Se sijaitsee Thíran saarella Santorínin saariryhmässä, hallinnollisesti Thíran alueyksikössä Etelä-Egean saarten alueella. Koko kunnallisyksikön väkiluku on 14 005 ja varsinaisen Firán kaupungin väkiluku 1 616 (vuonna 2011). Firá on Santorínin pääkaupunki sekä Thíran kunnan kuntakeskus. Nimi Firá on oikeastaan Santorínin pääsaaren nimen Thíran toinen muoto.


title: Firá

text: Firá sijaitsee Thíran saaren kuunsirpin muotoisella länsirannikolla. Se on rakennettu Santorínin kalderan reunalle noin 260 metrin korkeuteen merenpinnasta laskettuna. Firán pohjoisosassa sijaitsevat Firostefánin ja Kontochórin kylät, jotka ovat nykyisin kasvaneet kiinni Firáan sen kaupunginosiksi. Rannassa kaupungin alapuolella sijaitsee pieni, vanha satama Órmos Firón. Se on nykyään retkiveneiden sekä risteilyalusten yhteysveneiden käytössä. Sataman ja kaupungin välillä kulkee köysirata sekä 600-askelmainen porrastettu tie.


title: Firá

text: Saaren lauttasatama Athiniós sijaitsee eri paikassa, noin 10 kilometriä Firásta etelään. Etäisyys Firásta Santorínin lentoasemalle on noin kuusi kilometriä. Firán pohjoispuolella samoin kalderan reunalla sijaitsee Imerovígli ja kaakkoispuolella Karterádos.


title: Firá

text: Firán asutus alkoi kehittyä 1700-luvulla, kun saaren vanha venetsialainen ja katolinen yläluokka hylkäsi saaren vanhan pääkylän Imerovíglin toistuneiden maanjäristysten vuoksi. Kaupungin kehitys vauhdittui 1800-luvulla, kun merirosvojen uhka Egeanmerellä väheni.


title: Firá

text: Firá kärsi suuria vaurioita maanjäristyksessä 9. heinäkuuta 1956. Nykyisin kaupunki on saaren kaupallinen keskus sekä tärkeimpiä turistikeskuksia.


title: Firá

text: Firá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thíran kunnaksi yhdessä Oían kanssa.


title: Firá

text: Firán vanha rakennuskanta muodostuu perinteisistä kykladisista valkoisista taloista. Kaupungin tärkempiin nähtävyyksiin kuuluvat Esihistoriallisen Theran museo, joka esittelee erityisesti saaren minolaisen kauden löytöjä Akrotírista, sekä Firán arkeologinen museo, joka esittelee myöhempiä löytöjä antiikin ajalta. Tärkeimmät kirkot ovat Vapahtajan temppeliintuomisen katedraali sekä katolinen Johannes Kastajan katedraali. Kaupungin keskusaukiosta käytetään nimeä "Plateía Theotokópoulou". Siellä sijaitsee muun muassa Thíran saaren bussi- ja taksiliikenteen keskus. Firán kapeiden kujien varrella on paljon ravintoloita sekä koru- ja matkamuistoliikkeitä.


title: Firá

text: Firasta on ainutlaatuinen näkymä 18 kilometriä pitkän kalderan yli Néa Kaméni -tulivuorisaarelle, jonne tehdään laivaristeilyjä Órmos Firónin satamasta.


title: Firá

text: Firán kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Thirasía

text: Thirasía eli "Therasia" () on Kreikan saari, joka kuuluu Kykladeihin ja tarkemmin Santorínin saariryhmään. Saaren pinta-ala on 9,3 km² ja asukasluku 319 (vuonna 2011). Hallinnollisesti saari kuuluu Thíran kuntaan, Thíran alueyksikköön ja Etelä-Egean saarten alueeseen. Saaren pääkylä ja suurin asutus on Manolás eli Thirasían kylä.


title: Thirasía

text: Thirasía on Santorínin tuliperäisen saariryhmän toiseksi suurin saari, joka erkani pääsaaresta Thírasta tulivuorenpurkauksessa tiettävästi noin eaa. Saari sijaitsee Thíran saaren länsipuolella Santorínin kalderan länsireunalla. Thíran tavoin Thirasían kalderanpuoleinen reuna on hyvin jyrkkä. Thirasían ja Thíran välissä sijaitsevat pienemmät Néa Kaménin ja Palaiá Kaménin kraatterisaaret.


title: Thirasía

text: Pyhä Irene Thessalonikalainen kuoli Thirasían saarella roomalaisella ajalla vuonna 304 eaa., kun Santorínin saaret toimivat karkotuspaikkana. Hänestä koko saariryhmä sai myöhemmin venetsialaisella ajalla nimen ”Santa Irini” eli Santoríni.


title: Airport ’80 – Concorde

text: Airport '80 - Concorde ("The Concorde ... Airport '79") on David Lowell Richin ohjaama yhdysvaltalainen katastrofielokuva vuodelta 1979. Elokuvassa näyttelevät muun muassa Alain Delon, Susan Blakely ja Sylvia Kristel.


title: Airport ’80 – Concorde

text: Elokuva on neljäs ja viimeinen osa matkustajalentokoneista kertovien katastrofielokuvien sarjassa, jonka aiemmat osat ovat "Kiitorata" (Airport, 1970), "Jättiläinen taivaalla" (Airport 1975, 1974) ja "Kaappaus Bermudan kolmiossa" (Airport ’77, 1977).


title: HMS Emperor (D98)

text: HMS Emperor (viirinumerot D98 ja R307) oli Britannian Kuninkaallisen laivaston vuonna 1943 palvelukseen otettu Ruler-luokan saattuetukialus, joka palveli toisessa maailmansodassa.


title: HMS Emperor (D98)

text: Aluksen valmisti Seattle-Tacoma Shipbuilding Corporation Seattlessa kauppalaivana ja Yhdysvaltain laivasto lunasti aluksen muutettavaksi saattuetukialukseksi nimellä "USS Pybus". Aluksen köli laskettiin 23. kesäkuuta 1942 ja se laskettiin vesille 7. lokakuuta. Alus valmistui 31. toukokuuta 1943 Puget Soundin laivastontelakalla ja se otettiin Yhdysvaltain laivastossa palveluskäyttöön samana päivänä.


title: HMS Emperor (D98)

text: "USS Pybus" poistettiin palveluksesta 6. elokuuta ja se siirrettiin samana päivänä Kuninkaalliselle laivastolle, jossa se astui palvelukseen nimellä "HMS Emperor".


title: HMS Emperor (D98)

text: "HMS Emperor" liittyi 20. elokuuta Halifaxissa saattueeseen HX253. Alus saapui 3. syyskuuta Clydeen, josta se siirrettiin 7. syyskuuta Belfastiin telakalle. Aluksen järjestelmät muutettiin Kuninkaallisen laivaston mukaisiksi kuten polttoainejärjestelmä, jonka muutos todettiin tarpeelliseksi "HMS Dasherin" tuhouduttua.


title: HMS Emperor (D98)

text: Alus palasi palvelukseen joulukuussa, minkä jälkeen sille siirrettiin 20 kappaletta 800 ja 804 laivueiden Hellcattia. Se oli tammikuussa 1944 koulutettavana ennen saattuepalveluksen aloittamista.


title: HMS Emperor (D98)

text:
"HMS Emperor" liitettiin maaliskuussa Kotilaivastoon, minkä vuoksi se siirtyi 18. maaliskuuta Scapa Flowhun. Alus suojasi 30. maaliskuuta Jäämerensaattuetta JW58 yhdessä "HMS Searcherin", "HMS Pursuerin" ja "HMS Fencerin" sekä muun Kotilaivaston Saksan laivaston Norjan rannikolla piileksivää taistelulaiva "Tirpitziä" vastaan hyökkäämään (operaatio Tungsten) määrätyn osaston kanssa. Alus erkani 3. huhtikuuta saattueesta hyökkäysosaston mukana ja se aloitti 5. huhtikuuta kotimatkan Scapa Flowhun.
Alus lähti 21. huhtikuuta Scapa Flow'sta seuraavaan "Tirpitzin" vastaiseen iskuun (operaatio Planet). Operaatio viivästyi 24. huhtikuuta heikon sään vuoksi ja se peruutettiin seuraavana päivänä. "HMS Emperor" osallistui 26. huhtikuuta alkaen Norjan rannikolla Bodon alueen meriliikenteen häirintään operaatio Ridge Ablessa. Operaation aikana upotettiin kolme kauppa-alusta, joiden lisäksi vaurioitettiin neljättä.


title: HMS Emperor (D98)

text: "HMS Emperor", "HMS Searcher" ja "HMS Striker" hyökkäsivät 8. toukokuuta Kristiansundin meriliikennettä vastaan operaatio Hoopsissa. Osasto tuhosi viisi saksalaista lentokonetta menettäen kaksi Hellcattia sekä vaurioittivat partioalus V5704:ää sekä sen suojaamaa saattuetta. Alus osallistui 14. toukokuuta iskuun meriliikennettä vastaan Rörvikissä (operaatio Potluck) ja seuraavana päivänä Stadlandetissa (operaatio Baker). Näissä operaatioissa ei upotettu aluksia.


title: HMS Emperor (D98)

text: Osasto palasi 16. toukokuuta Scapa Flowhun. "HMS Emperor" siirrettiin 20. toukokuuta läntisen reitin alaisuuteen, missä se aloitti 23. toukokuuta Atlantin saattueiden suojaamisen. Alus suojasi tuosta päivästä kuun loppuun saakka yhdistettyjä saattueita OS78/KMS52 sekä SL158/MKS49.


title: HMS Emperor (D98)

text: "HMS Emperor" vapautettiin kesäkuussa Atlantin saattueiden suojaamisesta, minkä jälkeen se siirtyi lounaisen reitin alueelle tukemaan sukellusveneiden torjuntaa suojattaessa Normandian rannikolle maihinnousevaa osastoa. Alus palasi operaatiosta vapauduttuaan Atlantin saattueiden suojaksi.


title: HMS Emperor (D98)

text: Alus siirrettiin heinäkuussa Välimerelle, minkä vuoksi se siirtyi Maltalle, jonne se saapui 25. heinäkuuta. Aluksen lentoyksiköitä vahvennettiin 700 laivueen Walrus lentoveneellä. "HMS Emperor" valmistautui Välimeren laivaston mukana Etelä-Ranskaan tehtävään maihinnousuun. Se liittyi elokuun alussa risteilijöiden "HMS Royalist", "HMS Delhi" sekä saattuetukialusten "HMS Attacker", "HMS Khedive", "HMS Searcher" ja "HMS Pursuer" muodostamaan osastoon TG88.1, minkä mukana se jatkoi harjoittelua läntisen Välimeren alueella.


title: HMS Emperor (D98)

text: "HMS Emperor" suojasi 15. elokuuta maihinnousua sillanpään alueella sekä tuki maihinnousua ilmarynnäköin. Aluksen koneet tekivät kaikkiaan 42 lentosuoritusta. Seuraavana päivänä koneiden suoritusmäärä oli 40. Sen ja "HMS Khediven" koneet iskivät 17. elokuuta Port Crossiin. Kahden seuraavan päivän aikana aluksen koneiden lentosuoritusten määrä väheni iskettäessä vetäytyviä saksalaisjoukkoja. Alus siirtyi 20. elokuuta täydennettäväksi Maddalenaan.


title: HMS Emperor (D98)

text: "HMS Emperor" palasi seuraavana päivänä maihinnousualueelle aloittaen iskut Rhonen laaksoon, mitkä osoittautuivat menestyksekkäiksi. Alus palasi 24. elokuuta Maddalenaan TG88.1 mukana. Tähän mennessä aluksen koneet olivat tehneet 252 lentosuoritusta, joissa oli menetetty 11 lentokonetta. Se vapautettiin 27. elokuuta operaatiosta, minkä jälkeen se palasi Välimeren laivaston alaisuuteen.


title: HMS Emperor (D98)

text: Alus määrättiin Aegean meren alueelle tukemaan alueen saarten takaisin valtausta. Se siirtyi elokuun lopulla Aleksandriaan, jonne se saapui 2. syyskuuta. Alus lähti 14. syyskuuta Aleksandriasta operaatio Outing 1:een, jossa sen tuli toimia ilmasuojana estettäessä saksalaisten saarten evakuointi. Alus palasi 21. syyskuuta Aleksandriaan.


title: HMS Emperor (D98)

text: "HMS Emperor" lähti 30. syyskuuta Aleksandriasta operaatio Outing 2:een, josta se palasi 4. lokakuuta. Alus lähti 8. lokakuuta uudelleen Aegean meren alueelle, jossa se tuki 11. lokakuuta Salonikin alueella Kreikan takaisinvaltauksen alkua. Alus palasi seuraavana päivänä Aleksandriaan hyökäten matkalla Rhodoksen saksalaiskohteisiin.


title: HMS Emperor (D98)

text: Alus lähti 13. lokakuuta Aleksandriasta Force 120:n mukana Ateenan miehittämiseksi (operaatio Manna), jonka aikana sen koneiden tuli ehkäistä mahdolliset ilmaiskut osastoa vastaan. Alukselle siirrettiin 19. lokakuuta Khioksella vangittuja saksalaisia.


title: HMS Emperor (D98)

text: "HMS Emperor" määrättiin 26. lokakuuta tukemaan Miloksen takaisin valtausta (operaatio Contempt). Aluksen koneet toimivat tulenjohtajina sekä ilmatukena. Alus jatkoi alueen takaisin valtauksen tukemista marraskuun ennen siirtoaan takaisin kotimaahan huoltoon.


title: HMS Emperor (D98)

text: Alus aloitti 15. marraskuuta matkansa Gibraltarille suojanaan Puolan laivaston hävittäjä "ORP Garland". Se saapui joulukuussa Newportiin, jossa se siirrettiin telakalle huollettavaksi sekä valmisteltaessa aluksen siirtoa Itäiseen laivastoon.


title: HMS Emperor (D98)

text: "HMS Emperor" palasi palvelukseen tammikuussa 1945, minkä jälkeen se vastaanotti 800 laivueen ennen lähtöään kotimaasta. Alus matkasi Välimeren kautta Trincomaleehen liittyäkseen 21. Lentotukialuslaivueeseen. Se saapui 25. maaliskuuta Colomboon liittyen Itäisessä laivastossa "HMS Begumin", "HMS Empressin", "HMS Shahin", "HMS Ameerin", "HMS Khediven", "HMS Slingerin" ja "HMS Speakerin" muodostamaan laivueeseen.


title: HMS Emperor (D98)

text: Alus osallistui operaatio Sunfishin Etelä-Malesian satamien valokuvaustiedustelulentoihin. Se liitettiin Force 63:een, joka lähti 8. huhtikuuta Trincomaleesta Andamaaneille ja Sumatralle. Osaston alukset tankattiin 12. huhtikuuta Force 70:n tankkereilta. Aluksen koneet lensivät 14. huhtikuuta tiedustelulentoja Penangiin Port Swettenhamiin ja Port Dicksoniin. Sen lentokoneet osallistuivat 16. huhtikuuta ilmahyökkäykseen Emmahaveniin, jossa upotettiin sukellusveneiden emälaiva (CH7) sekä vaurioitettiin rahtialusta. Alus palasi 20. huhtikuuta Trincomaleehen laivaston mukana.


title: HMS Emperor (D98)

text: "HMS Emperor" lähti 23. huhtikuuta laivaston mukana kohti Akyabiin. Laivueen tehtävänä oli tarjota ilmasuoja Rangoonin maihinnousujoukoille (operaatio Dracula). Alus suojasi 27.-30. huhtikuuta maihinnousulaivastoa ja se suojasi 1. toukokuuta alkaen varsinaista maihinnousua, kunnes se vapautettiin 4. toukokuuta operaatiosta. Alus siirtyi laivueen mukana häiritsemään Burman rannikkomerenkulkua Merguin ja Port Victorian välillä.


title: HMS Emperor (D98)

text: Alus aloitti 7. toukokuuta laivueen mukana paluumatkan Trincomaleehen, jonne saavuttiin 9. toukokuuta. Se liitettiin seuraavana päivänä Force 61:een, joka perustettiin torjumaan Andamaaneille matkannutta japanilaista laivasto-osastoa. Alus lähti osaston mukana torjumaan mahdollista maihinnousua (operaatio Dukedom). Osasto tankattiin 13. toukokuuta ja "HMS Emperor" irrotettiin seuraavana päivänä laivueen mukana osastosta etsimään japanilaisia. Se palasi 21. toukokuuta Trincomaleehen.


title: HMS Emperor (D98)

text: "HMS Emperor" ja "HMS Shah" suojasivat heinäkuussa 6. Miinanraivaajalaivuetta Nikobaareilla sekä alusten koneet tekivät ilmahyökkäyksen Pohjois-Sumatran lentotukikohtiin (operaatio Collie). Osasto palasi 14. heinäkuuta Trincomaleehen.


title: HMS Emperor (D98)

text: Alus lähti 15. elokuuta laivaston mukana tukemaan Malesian maihinnousua (operaatio Zipper). Operaatiota viivytettiin Japanin antautumisneuvottelujen vuoksi, kunnes se peruutettiin. Osasto saapui 28. elokuuta Penangiin, josta se siirtyi 9. syyskuuta maihinnousualueelle. Alus siirtyi seuraavana päivänä laivueen mukana Singaporeen.


title: HMS Emperor (D98)

text: "HMS Emperor" aloitti 30. lokakuuta paluumatkansa Colombon ja Bombaun kautta kotimaahan, jonne se saapui 4. joulukuuta. Alus poistettiin Clydessä palveluksesta ja sen varastot tyhjennettiin. Alukselta poistettiin tammikuussa 1946 Plymouthissa brittiläiset laitteet, minkä jälkeen se aloitti 23. tammikuuta matkansa Yhdysvaltoihin.


title: HMS Emperor (D98)

text: "HMS Emperor" palautettiin 12. helmikuuta Norfolkissa Yhdysvaltain laivastolle. Alus myytiin 15. toukokuuta romutettavaksi Patapsco Scrap Company Baltimoreen Marylandiin.


title: Knut August Palmberg

text: Knut August Palmberg (10. kesäkuuta 1844 Pohja – 11. marraskuuta 1914 Helsinki) oli suomalainen insinööri joka perusti Valkealaan Tirvan tehtaat. Näistä tehtaista kehittyi myöhemmin nykyinen Oy Woikoski Ab joka valmistaa teknisiä ja lääkkeellisiä kaasuja sekä rakentaa ja suunnittelee alan laitteistoja ja jakelujärjestelmiä.


title: Knut August Palmberg

text: Palmbergin isä oli Pohjan seurakunnan kirkkoherra Anders Palmberg. Palmberg kävi Turun teknillistä reaalikoulua ja hän valmistui insinööriksi Tukholman teknillisestä instituutista.


title: Knut August Palmberg

text: Vuodesta 1872 Palmberg oli valvomassa Kuusankoskelle rakennetun paperitehtaan rakennustöitä. Vuonna 1877 hän siirtyi Sippolaan perustetun Turpaan Ruutitehdas Oy:n johtajaksi ja jatkoi tässä tehtävässä aina vuoteen 1890 jolloin tehdas tuhoutui räjähdysmäisessä tulipalossa.


title: Knut August Palmberg

text: Vuonna 1882 Palmberg perusti kimröökitehtaan Vehkalahden Koivuniemeen. Koivuhiilestä valmistettua kimröökiä käytettiin mustana väriaineena maaleissa sekä kirjapainojen painomusteessa ja sille löytyi vientimarkkinoita Venäjältä. Ostettuaan Tirvan koskien koskioikeudet Palmberg rakensi Tirvalle 1890 toisen kimröökitehtaan ohella myös sahalaitoksen, myllynkiviä valmistaneen "Suomen Myllykivitehdas Oy":n tehtaan ja useita eri pajoja. Tehtaiden kuljetuksia varten Palmberg rakensi 1904 kapearaiteisen rautatien Tirvalta Kaipiaisten asemalle. Vuonna 1893 Palmberg osti myös kolmannen kimröökitehtaan Säkkijärven Joutsenkoskelta.


title: Knut August Palmberg

text: Vuonna 1913 Knut Palmbergin poika Bertil Palmberg perusti Tirvalle steariinia ja talkkia valmistaneen kemian alan tehtaan. Tehtaan rasvojenhydrauksessa tarvitsema vetykaasu valmistettiin vedestä elektrolyysin avulla ja prosessin sivutuotteena syntyi myös happikaasua jota alettiin myydä paineastioihin pakattuna hitsauskaasuksi. Tirvan koskien vesimäärä ei riittänyt kasvavan kaasuntuotannon tarpeisiin ja niin Bertil Palmberg alkoi etsiä tehtaalle uutta sijoituspaikkaa. Tirvan tehtaan ohella Palmberg oli perustanut jo 1912 Helsingin Malmille asetyleenikaasutehtaan joka oli Suomen ensimmäinen kaasutehdas.


title: Knut August Palmberg

text: Knut Palmbergin toinen poika Alfred A. Palmberg (1879–1928) oli ostanut Valkealan ja Mäntyharjun rajamailla sijainneen Voikosken rannalla olleen vanhan myllyn 1909 ja perustanut sinne myllynkivitehtaan. Alfred Palmberg ei kuitenkaan viihtynyt kauan Voikoskella vaan siirsi tehtaansa Helsinkiin. Myöhemmin Alfred Palmberg perusti Helsinkiin insinööritoimiston ja 1907 omaa nimeään kantaneen rakennusliikkeen joka on vuodesta 1975 alkaen ollut osa Lemminkäinen-yhtymää. Hän myi Voikosken alueen veljelleen Bertil Palmbergille ja tämä perusti sinne kemian alan tehtaan ja voimalaitoksen jotka otettiin käyttöön 1920. Tirvan tehtaat osti 1928 Enso-Gutzeit Oy joka harjoitti sitten Tirvassa sahaus- ja höyläämötoimintaa aina vuoteen 1947 saakka. Voikosken kaasutehtaat jatkoivat taas toimintaa 1929 perustetun "Oy Woikoski Ab":n omistuksessa.


title: Knut August Palmberg

text: Knut Palmberg oli naimisissa kaksi kertaa:


title: Sinkkifosfidi

text: Sinkkifosfidi (ZnP) on sinkki- ja fosfidi-ionien muodostama epäorgaaninen ioniyhdiste. Sinkkifosfidia käytetään pääasiassa jyrsijöiden hävittämiseen.


title: Sinkkifosfidi

text: Sinkkifosfidia voidaan valmistaa kuumentamalla sinkkijauhetta fosforin kanssa.